pythainlp/thai-wiki-dataset-v4 huggingface dataset:
โบอิง B-17 ฟลายอิงฟอร์เทรส

โบอิง B-17 ฟลายอิงฟอร์เทรส  เป็นเครื่องบินทิ้งระเบิดหนักที่ขับเคลื่อนด้วยสี่เครื่องยนต์ที่ถูกพัฒนาขึ้นในปี ค.ศ. 1930 สำหรับกองบินอากาศทหารบกสหรัฐ(USAAC) ด้วยการแข่งขันกับบริษัทดักลาสและบริษัทมาร์ตินเพื่อทำสัญญาในการสร้างเครื่องบินทิ้งระเบิดจำนวน 200 ลำ เครื่องบินของโบอิง(รุ่นต้นแบบ 299/เอ็กซ์บี-17) มีประสิทธิภาพเหนือกว่าคู่แข่งทั้งสองบริษัทและมีประสิทธิภาพสูงกว่าข้อกำหนดของกองบิน แม้ว่าโบอิงจะพลาดในการทำสัญญา(ให้กับเครื่องบิน ดักลาส บี-18 โบโล) เนื่องจากเครื่องบินรุ่นต้นแบบเกิดตกลงมา แต่กองบินได้สั่งซื้อบี-17 มาอีก 13 ลำ เพื่อประเมินผลต่อไป จากการแนะนำเสนอในปี ค.ศ. 1938 บี-17 ฟลายอิงฟอร์เทรสได้พัฒนาผ่านความก้าวหน้าในการออกแบบมากมาย กลายเป็นเรื่องบินทิ้งระเบิดที่ผลิตมากที่สุดเป็นอันดับสามตลอดกาล รองลงจากเครื่องบินคันซอลลิเดท บี-24 ลิเบอร์เรเตอร์ ที่ขับเคลื่อนด้วยสี่เครื่องยนต์ และเครื่องบินยุงเคิร์ส ยู 88 ที่ขับเคลื่อนด้วยสองเครื่องยนต์ สามารถทำได้หลายบทบาท
B-17 ถูกใช้งานเป็นหลักโดยกองทัพอากาศทหารบกสหรัฐ(USAAF) ในการทัพทิ้งระเบิดทางยุทธศาสตร์ในเวลากลางวันในสงครามโลกครั้งที่สองต่อเป้าหมายเขตอุตสาหกรรมและทางทหารของเยอรมัน กองทัพอากาศที่ 8 ของสหรัฐ ซึ่งตั้งอยู่ที่สนามบินหลายแห่งในภาคกลาง ตะวันออก และภาคใต้ของเกาะอังกฤษ และกองทัพอากาศที่สิบห้า ซึ่งตั้งอยู่ในอิตาลี เสริมเพิ่มเติมด้วยกองบัญชาการทิ้งระเบิดของกองทัพอากาศสหราชอาณาจักร ซึ่งจะทำการทิ้งระเบิดในเวลากลางคืนในการรุกทิ้งระเบิดแบบผสม เพื่อช่วยให้รักษาความได้เปรียบทางอากาศในเมือง โรงงาน และสนามรบของยุโรปตะวันตกเพื่อเตรียมพร้อมสำหรับการบุกครองฝรั่งเศสในปี ค.ศ. 1944 B-17 ยังได้เข้าร่วมในจำนวนครั้งที่น้อยกว่าในสงครามในแปซืฟิก ในช่วงต้นสงครามโลกครั้งที่สอง ซึ่งจะทำการโจมตีต่อกองเรือและสนามบินของญี่ปุ่น 
จากจุดเริ่มต้นก่อนสงคราม กองบินอากาศทหารบกสหรัฐ(โดยเดือนมิถุนายน ถูกเปลี่ยนชื่อเป็น USAAF) ได้ส่งเสริมเครื่องบินให้เป็นอาวุธทางยุทธศาสตร์ มันเป็นเครื่องบินทิ้งระเบิดในระยะพิสัยไกล บินได้สูงกว่า และค่อนข้างเร็ว ด้วยอาวุธป้องกันตัวที่หนักโดยหลังจากที่ได้ทำการทิ้งลูกระเบิดแล้ว มันได้มีชื่อเสียงในด้านความทนทานจากเรื่องราวและภาพถ่ายของ B-17 ที่ได้รับความเสียหายอย่างหนัก ซึ่งบินกลับฐานได้อย่างปลอดภัย เครื่องบิน B-17 ได้ทำการทิ้งระเบิดมากกว่าเครื่องบินรบอื่น ๆ ของสหรัฐในสงครามโลกครั้งที่สอง จำนวนลูกระเบิดประมาณ 1.5 ล้านตันที่ได้ทำการทิ้งระเบิดลงสู่นาซีเยอรมนีและดินแดนที่ถูกยึดครองโดยเครื่องบินสหรัฐ กว่า 640,000 ตันซึ่งถูกทิ้งมาจากเครื่องบิน B-17 นอกเหนือจากบทบาทในฐานะเครื่องบินทิ้งระเบิด B-17 ยังถูกใช้สำหรับเครื่องบินขนส่ง เครื่องบินต่อต้านเรือดำน้ำ เครื่องบินบังคับวิทยุ และเครื่องบินค้นหาและกู้ภัย
น้ำตกชเตาบ์บัค

น้ำตกชเตาบ์บัค  เป็นน้ำตกมีชื่อเสียงในประเทศสวิตเซอร์แลนด์ ตั้งอยู่ใกล้กับเมืองเลาเทอร์บรุนเนิน น้ำตกไหลออกมาจากหุบเขาที่ความสูง 297 เมตร ถือเป็นนำตกที่มีความสูงเป็นอันดับสามในประเทศ ในปีค.ศ. 1779 ปราชญ์แห่งยุคเรืองปัญญา โยฮัน ว็อล์ฟกัง ฟ็อน เกอเทอ ได้แต่งกลอนเยอรมันชื่อว่า "Des Menschen Seele Gleicht dem Wasser" ("ใจมนุษย์เป็นดั่งสายน้ำ") ซึ่งต่อมากลอนนี้ได้ไปอยู่ในบทเพลงของฟรันทซ์ ชูเบิร์ท
โรงพยาบาลศูนย์การแพทย์มหาวิทยาลัยแม่ฟ้าหลวง

โรงพยาบาลศูนย์การแพทย์มหาวิทยาลัยแม่ฟ้าหลวง เป็นโรงพยาบาลมหาวิทยาลัยระดับตติยภูมิขั้นสูง ในสังกัดสำนักวิชาแพทยศาสตร์ มหาวิทยาลัยแม่ฟ้าหลวง ก่อตั้งขึ้นเมื่อปี พ.ศ. 2557 มีเป้าหมายที่สำคัญคือการให้บริการรักษาในทุกระดับของความเจ็บป่วยด้วยวิทยาการทางการแพทย์ที่ทันสมัย 
ประวัติ.
โรงพยาบาลศูนย์การแพทย์มหาวิทยาลัยแม่ฟ้าหลวง อยู่ภายใต้การบริหารงานของศูนย์การแพทย์มหาวิทยาลัยแม่ฟ้าหลวง จัดตั้งเพื่อเป็นศูนย์กลางของการศึกษาและวิจัยเพื่อความเป็นเลิศทางด้านการแพทย์วิทยาศาสตร์สุขภาพและการสาธารณสุขให้ครบทุกด้านเพื่อประโยชน์สุขของคนไทยในภาคเหนือตอนบน และในอนุภูมิภาคลุ่มน้ำโขง ภายใต้การใช้ยุทธศาสตร์ทางการแพทย์และการสาธารณสุขเป็นเครื่องมือในการยกระดับคุณภาพชีวิต โดยมีวิสัยทัศน์สำหรับดำเนินงานคือ เราดูแลทุกคนอย่างเท่าเทียม ด้วยมาตรฐานการแพทย์ชั้นนำ
 ทั้งนี้ โรงพยาบาลศูนย์การแพทย์มหาวิทยาลัยแม่ฟ้าหลวง เป็นโรงพยาบาลขนาด 400 เตียง ซึ่งจะขยายเป็น 800 เตียงในอนาคต เริ่มก่อสร้างเมื่อเดือนตุลาคม พ.ศ. 2557 การก่อสร้างแล้วเสร็จในเดือนสิงหาคม พ.ศ. 2561 พร้อมเปิดให้บริการรักษาเมื่อวันที่ 5 ธันวาคม พ.ศ. 2561 โดยโรงพยาบาลศูนย์การแพทย์มหาวิทยาลัยแม่ฟ้าหลวง เป็นส่วนหนึ่งของสำนักวิชาแพทยศาสตร์ มหาวิทยาลัยแม่ฟ้าหลวง ที่ใช้ทั้งการเรียนการสอนของนักศึกษาแพทยศาสตร์ และตรวจรักษาผู้ป่วยทั่วไปในทุกโรค โดยมีเป้าหมายเป็นศูนย์กลางการให้บริการทางการแพทย์และสาธารณสุขแห่งอนุภูมิภาคลุ่มแม่น้ำโขง
ทำเนียบผู้อำนวยการ.
โรงพยาบาลศูนย์การแพทย์มหาวิทยาลัยแม่ฟ้าหลวง มีรายนามผู้อำนวยการดังนี้
โครงสร้างองค์กรและบริหาร.
โรงพยาบาลศูนย์การแพทย์มหาวิทยาลัยแม่ฟ้าหลวง ได้มีการแบ่งหน่วยงานภายในต่าง ๆ ดังต่อไปนี้<templatestyles src="Col-begin/styles.css"/>
รายชื่อสายการบินในประเทศจีน

นี่คือรายชื่อสายการบิน ซึ่งมีผู้ให้บริการรับรองอากาศที่ออกโดยการบริหารการบินพลเรือนของจีน . <br>
สายการบินทั้งหมดที่ระบุด้านล่างนี้ก่อตั้งขึ้นในประเทศจีนแผ่นดินใหญ่ สำหรับสายการบินของฮ่องกงและมาเก๊า ดูรายชื่อสายการบินในฮ่องกง, รายชื่อสายการบินในมาเก๊า
ไต้จง

ไต้จง (จีนตัวเต็ม : 戴宗 / อังกฤษ : Dai Zong) สำเนียงแต้จิ๋วคือ ไตจง เป็นตัวละครสมมุติจากซ้องกั๋ง มีฉายาคือ เจ้าลมกรด (จีน : 神行太保 / อังกฤษ : Magic Traveller) เป็นผู้กล้าอันดับที่ 20 ของเขาเหลียงซาน เดินทางได้ถึง 800 ลี้ เดิมเป็นพัศดีที่เมืองเจียงโจว (江州 ท.กังจิว ; ปัจจุบันคือเมืองจิ่วเจียง มณฑลเจียงซี) สนิทสนมของอู๋ย่ง เมื่อซ่งเจียงต้องโทษเนรเทศมาที่เมืองเจียงโจว เขาก็แนะนำให้ซ่งเจียงได้รู้จักกับหลี่ขุย
ไม่นานเขาก็ได้รับคำสั่งจากเจ้าเมืองไช่จิ่วให้ไปจับตัวซ่งเจียงในข้อหาเขียนกลอนกบฏ เขาจึงรีบไปหาซ่งเจียง จนได้รู้ความจริงว่า ที่ซ่งเจียงเขียนกลอนนั้นเพราะด้วยความเมา เขาจึงแนะนำให้ซ่งเจียงปลอมเป็นคนบ้าเพื่อหวังหลอกไช่จิ่ว (蔡九 ท.ชัวเกา) แต่หวงเหวินปิ่ง (黃文炳 ท.อึงบุนเปง) คนสนิทของไช่จิ่วจับพิรุธได้ ไช่จิ่วก็เลยสั่งลงโทษซ่งเจียงและออกคำสั่งให้เขานำจดหมายไปส่งให้แก่ไช่จิงผู้เป็นพ่อที่เมืองหลวง ไต้จงได้รีบไปที่เขาเหลียงซานเพื่อขอความช่วยเหลือ ทางด้านอู๋ย่งก็ให้เซียวย่างกับจินต้าเจียนปลอมจดหมายของไช่จิง แต่ไช่จิ่วจับได้ เขาจึงถูกตัดสินลงโทษประหารพร้อมกับซ่งเจียง โชคดีที่เฉาไก้มาช่วยไว้ทัน
ต่อมา เขาได้เป็นหัวหน้าหน่วยสอดแนมแห่งเขาเหลียงซาน และร่วมทำศึกกับพวกเหลียวและฟางล่า เขารอดตายมาได้ทุกสมรภูมิ ซ่งฮุยจงได้ให้เขาเป็นขุนนางที่เมืองเท็กจิว ต่อมาได้ลาออกจากราชการ ไปบวชที่เขาไทสันและเสียชีวิตที่นั้น
คาร์ล เอากุสท์ แกรนด์ดยุกรัชทายาทแห่งซัคเซิน-ไวมาร์-ไอเซอนัค (ประสูติ ค.ศ. 1912)

คาร์ล เอากุสท์ แกรนด์ดยุกรัชทายาทแห่งซัคเซิน-ไวมาร์-ไอเซอนัค  ประสูติเมื่อวันที่ 28 กรกฎาคม ค.ศ. 1912 เป็นพระโอรสใน วิลเฮ็ล์ม แอนสท์ แกรนด์ดยุกแห่งซัคเซิน-ไวมาร์-ไอเซอนัค และ เจ้าหญิงฟิโอโดราแห่งซัคเซิน-ไมนิงเงิน (ค.ศ. 1890–1972) พระชายาพระองค์ที่ 2 ทั้งนี้พระองค์ทรงสืบเชื้อสายมาจากพระราชวงศ์เนเธอร์แลนด์
เสกสมรส.
พระองค์ ทรงเข้าพิธีเสกสมรสกับ บารอนเนสเอลีซาเบ็ทแห่งวังเงินไฮม์-วินเทอร์ชไตน์ เมื่อวันที่ 5 ตุลาคม ค.ศ. 1944 พระชายารับพระราชทานพระอิสริยยศ เจ้าหญิงรัชทายาทแห่งซัคเซิน-ไวมาร์-ไอเซอนัค พระชายา พร้อมฐานันดร รอยัลไฮเนส มีพระบุตรดังนี้
การปฏิวัติเยอรมัน ค.ศ. 1918–1919 ทำให้พระองค์และพระราชวงศ์ในเยอรมันหลายสาขาถูกปลดออกจากพระอิสริยยศ พระองค์ ดำรงพระอิสริยยศเป็นเจ้าชายรัชทายาทแห่งซัคเซิน-ไวมาร์-ไอเซอนัค ตราบจนสิ้นพระชนม์ โดยไม่เคยดำรงพระอิสริยยศเป็นเจ้าชายพระประมุขเลย จนกระทั่ง มิชชาเอล เจ้าชายแห่งซัคเซิน-ไวมาร์-ไอเซอนัค พระโอรสนั้นได้สืบพระอิสริยยศนี้ ซึ่งในเยอรมันนั้นได้เลิกลดค่าความต่างของราชวงศ์ลง พระประมุขต่างๆสามารถกลับมามีอิทธิพลและปกครองอาณาจักรของตนได้ ทำให้พระโอรสได้กลายเป็นหัวหน้าราชวงศ์ได้ถูกต้องตามกฎหมาย บารอนเนสเอลีซาเบ็ทแห่งวังเงินไฮม์-วินเทอร์ชไตน์ พระขายาเองก็มิเคยได้ดำรงพระอิสริยยศเป็นพระชายาในเจ้าชายพระประมุข หากแต่ดำรงพระอิสริยยศเป็นเจ้าหญิงรัชทายาทเฉกเช่นพระองค์
พระองค์และ บารอนเนสเอลีซาเบ็ทแห่งวังเงินไฮม์-วินเทอร์ชไตน์ ได้ตัดสินพระทัยแยกกันอยู่ แต่หากมิทรงหย่ากัน ซึ่งขณะนั้น พระบุตรทั้ง 3 ได้เสกสมรสและมีพระนัดดาแล้ว การที่พระองค์และพระสวามีทรงกระทำเช่นนี้ ไม่ส่งผลต่อสภาพพระทัยของพระบุตรมากนัก
คาร์ล เอากุสท์ แกรนด์ดยุกรัชทายาทแห่งซัคเซิน-ไวมาร์-ไอเซอนัค สิ้นพระชนม์ลงเมื่อวันที่ 14 ตุลาคม ค.ศ. 1988 สิริพระชันษา 76 ปี พระโอรสสืบพระอิสริยยศ โดยดำรงพระอิสริยยศที่ เจ้าชายพระประมุขแห่งซัคเซิน-ไวมาร์-ไอเซอนัค
ซิสตีอีน

ซิสตีอีน (ตัวย่อ Cys หรือ C) เป็นกรดอะมิโนที่มีสูตรเคมี C3H7NO2S มีโซ่ข้างเป็นหมู่ไธออล ซึ่งเป็นสารประกอบออร์แกโนซัลเฟอร์ ซิสตีอีนมีโครงสร้างเหมือนซีรีน แต่โซ่ข้างที่เป็นอะตอมออกซิเจนถูกแทนที่ด้วยกำมะถัน หากอะตอมกำมะถันถูกแทนที่ด้วยซีลีเนียมจะกลายเป็นซีลีโนซิสตีอีน ซิสตีอีนถูกเข้ารหัสในรหัสทางพันธุกรรมพื้นฐานเป็นโคดอน UGU และ UGC
ซิสตีอีนถูกค้นพบทางอ้อมในปี ค.ศ. 1810 โดยวิลเลียม ไฮด์ วูลลาสตัน นักเคมีชาวอังกฤษและเรียกว่าซิสติกออกไซด์ (cystic oxide) ต่อมาสารนี้รู้จักในชื่อซิสตีน (cystine) ซิสตีนเป็นสารที่เกิดจากโมเลกุลของซิสตีอีนสองตัวจับกันด้วยพันธะไดซัลไฟด์ วูลลาสตันสกัดสารนี้จากนิ่วไตจึงตั้งชื่อตามคำในภาษากรีกโบราณ κύστις (kústis) ที่แปลว่า กระเพาะปัสสาวะ
ชีวสังเคราะห์ของซิสตีอีนในสัตว์มาจากซิสตาไธโอนีน ซึ่งเกิดจากกรดอะมิโนซีรีนได้รับอะตอมกำมะถันจากฮอโมซิสตีอีน กรดอะมิโนอีกชนิดที่กลายสภาพมาจากมีไธโอนีน จากนั้นซิสตาไธโอนีนจะถูกเอนไซม์ซิสตาไธโอนีนแกมมา-ไลเอสสลายกลายเป็นซิสตีอีนและกรดแอลฟา-คีโตบิวทีริก ขณะที่ในพืชและแบคทีเรียเริ่มต้นที่ซีรีนเช่นกัน โดยเปลี่ยนสภาพเป็น O-acetylserine ด้วยเอนไซม์ serine O-acetyltransferase หลังจากนั้น O-acetylserine จะจับกับอะตอมกำมะถันของไฮโดรเจนซัลไฟด์ และถูกเอนไซม์ซิสตีอีนซินเทสสลายกลายเป็นซิสตีอีนและปล่อยแอซิเตต
โดยทั่วไปแล้ว ซิสตีอีนจัดเป็นกรดอะมิโนที่ไม่จำเป็นต่อร่างกาย แต่บางครั้งจัดว่าจำเป็นต่อทารก ผู้สูงอายุและผู้ป่วยที่มีปัญหาด้านเมตาบอลิซึมและการดูดซึมสารอาหารผิดปกติ ซิสตีอีนพบในเนื้อสัตว์ ไข่ ผลิตภัณฑ์นมและถั่ว เป็นส่วนหนึ่งของเบตา-เคราติน ซึ่งเป็นส่วนประกอบสำคัญในผิวหนัง เส้นผม และเล็บ และเป็นหนึ่งในสารตั้งต้นของกลูตาไธโอน สารต้านอนุมูลอิสระที่สำคัญในสิ่งมีชีวิต
เยี่ยนชิง

เยี่ยนชิง (จีนตัวเต็ม : 燕青 / อังกฤษ : Yan Qing) สำเนียงแต้จิ๋วคือ เอียนเช็ง เป็นตัวละครสมมุติจากซ้องกั๋ง มีฉายาว่า จอมยุทธ์เจ้าสำราญ (จีน : 浪子 / อังกฤษ : Prodigal) เป็นผู้กล้าอันดับที่ 36 ของเขาเหลียงซาน เป็นคนรับใช้ของหลูจุ้นอี้ มีความสามารถทางด้านการต่อสู้ เล่นดนตรีเก่งและร้องเพลงได้ไพเราะ รวมทั้งยังเชี่ยวชาญในการสอดแนม
เขาได้ไปขอร้องให้พวกเหลียงซานช่วยเหลือ เนื่องจากนายของเขาถูกหลี่กู้ (李固 ท.ลี้กู) ใส่ความว่าสมคบคิดกับพวกโจร ด้วยความช่วยเหลือของผู้นำเหลียงซาน ทำให้สามารถช่วยหลูจุ้นอี้และสังหารหลี่กู้ได้สำเร็จ
ในช่วงที่เขาเข้าร่วมกับพวกเหลียงซาน ได้สนิทใกล้ชิดกับหลี่ขุย วันหนึ่ง ทั้งสองได้ไปที่เมืองไทอันจิว และเขาได้ชกมวยกับแชมป์ประจำเมืองที่ชื่อว่า เยิ่นหยวน (任原 ท.ยิ่มหงวน) ซึ่งเขาสามารถเอาชนะเยิ่นหยวนได้ ต่อมาเมื่อทางเหลียงซานรบชนะเกาฉิว เกาฉิวได้ทำทุกวิธีทางเพื่อไม่ให้ฮ่องเต้ทำการอภัยโทษ เขาจึงขออาสาเข้าไปแฝงตัวเป็นนักดนตรีของหลี่ซือซือ ซึ่งเป็นคนโปรดของฮ่องเต้ ครั้นฮ่องเต้รับสั่งให้หลี่ซือซือมาเข้าพบ เขาจึงใช้โอกาสนี้กราบทูลให้ฮ่องเต้ทรงทราบ เมื่อทางเหลียงซานได้รับการอภัยโทษ เขาก็เข้าร่วมในการศึกหลายครั้งและรอดตายมาได้ในทุกการรบ แต่เขาไม่ขอเข้ารับราชการในราชสำนัก จึงออกตามหาหลี่ซือซือและตัดสินใจที่จะหนีไปด้วยกัน
พายุเฮอริเคนวิลมา

พายุเฮอริเคนวิลมา  เป็นพายุหมุนเขตร้อนที่รุนแรงที่สุดที่เคยมีการบันทึกไว้ในมหาสมุทรแอตแลนติกและเป็นพายุหมุนเขตร้อนที่รุนแรงเป็นอันดับสองในซีกโลกตะวันตกที่มีการบันทึก อยู่อันดับรองจากพายุเฮอริเคนแพทริเซียในปี 2558 พายุเฮอริเคนวิลมาก่อตัวขึ้นในฤดูพายุเฮอริเคนแอตแลนติก พ.ศ. 2548 ติดหนึ่งในสิบพายุเฮอริเคนที่ก่อตัวในมหาสมุทรแอตแลนติกที่รุนแรงที่สุด (ในปีเดียวกันมีพายุเฮอร์ริเคนริต้าและพายุเฮอร์ริเคนแคทรีนา อยู่อันดับที่ 3 และ 7 ตามลำดับ), เฮอร์ริเคนวิลมาเป็นพายุลำดับที่ยี่สิบสอง, พายุเฮอริเคนลำดับที่สิบสาม, พายุเฮอริเคนใหญ่ลำดับที่หก และเป็นพายุเฮอริเคนระดับ 5 ลำดับที่สี่ เริ่มแรกนั้นเป็นเพียงพายุดีเปรสชันเขตร้อนที่ก่อตัวขึ้นในทะเลแคริบเบียนใกล้ประเทศจาไมก้า เมื่อวันที่ 15 ตุลาคมพายุเฮอริเคนวิลมาได้เคลื่อนไปทางทิศตะวันตก อีกสองวันต่อมาทวีความรุนแรงขึ้นเป็นพายุโซนร้อน และหันไปทางทิศใต้อย่างฉับพลัน พายุเฮอริเคนวิลมายังคงเพิ่มความรุนแรงขึ้นและกลายเป็นพายุเฮอริเคนเมื่อวันที่ 18 ตุลาคม หลังจากนั้นไม่นานความรุนแรงก็เพิ่มขึ้นและในเวลาเพียง 24 ชั่วโมงพายุวิลมาก็กลายเป็นพายุเฮอริเคนระดับ 5 ด้วยความเร็วลม 185 ไมล์ต่อชั่วโมง (295 กิโลเมตรต่อชั่วโมง)
ระดับความรุนแรงของพายุลดลงอย่างช้า ๆ หลังจากกลายเป็นพายุเฮอริเคนระดับ 5 และลดลงเป็น 150 ไมล์ต่อชั่วโมง (240 กิโลเมตรต่อชั่วโมง) ก่อนที่จะไปถึงคาบสมุทรยูกาตันในวันที่ 20 และ 21 ตุลาคม หลังจากข้ามรัฐยูกาตัน พายุเฮอริเคนวิลมาอ่อนกำลังลงเป็นพายุเฮอริเคนระดับ 2 ขณะที่เคลื่อนที่ไปทางทิศตะวันออกเฉียงเหนืออย่างรวดเร็ว กลับค่อยๆ แรงขึ้นอีกครั้งเป็นพายุเฮอริเคนระดับ 3 ในวันที่ 24 ตุลาคมหลังจากนั้นไม่นานก็ขึ้นฝั่งที่แหลมโรมาโน รัฐฟลอริดาด้วยความเร็วลม 120 ไมล์ต่อชั่วโมง (190 กิโลเมตร/ชั้วโมง) เมื่อพายุวิลมาข้ามผ่านรัฐฟลอริดา พายุอ่อนกำลังเป็นพายุเฮอริเคนระดับ 2 แต่กลับทวีความรุนแรงขึ้นอีกครั้งเมื่อเคลื่อนถึงมหาสมุทรแอตแลนติก พายุเฮอร์ริเคนทวีความรุนแรงมากขึ้นเป็นครั้งสุดท้ายเป็นพายุเฮอริเคนระดับ 3 ก่อนที่จะอ่อนตัวลงขณะที่เคลื่อนไปทางตะวันออกเฉียงเหนือ เมื่อวันที่ 26 ตุลาคมวิลมาได้อ่อนกำลังเป็นพายุไซโคลนทางตะวันออกเฉียงใต้ของรัฐโนวาสโกเชีย ประเทศแคนาดา
เฮอร์ริเคนวิลมาขึ้นฝั่งหลายแห่ง โดยสร้างความเสียหายมากที่สุดในบริเวณคาบสมุทรยูกาตันของเม็กซิโก, คิวบาและในรัฐฟลอริดาของประเทศสหรัฐอเมริกา มีผู้เสียชีวิตอย่างน้อย 62 รายและได้รับความเสียหายถึง 27.4 พันล้านเหรียญสหรัฐ ซึ่งเกิดขึ้นในสหรัฐอเมริกา 19 พันล้านเหรียญสหรัฐ หลังจากเฮอร์ริเคนวิลมาขึ้นฝั่งที่สหรัฐ พายุเฮอริเคนขนาดใหญ่ก็ไม่ได้ขึ้นฝั่งในสหรัฐอเมริกาอีก จนกระทั่งเฮอร์ริเคนฮาร์วีย์ขึ้นฝั่งที่แผ่นดินทางตอนใต้ของรัฐเท็กซัสเมื่อวันที่ 26 สิงหาคม 2560 เป็นเวลาประมาณ 11 ปี 10 เดือนให้หลัง ในช่วงเวลานี้เฮอริเคนในมหาสมุทรแอตแลนติกที่สำคัญเกิดขึ้นบ่อยครั้ง สูงกว่าค่าเฉลี่ยเล็กน้อย พายุเหล่านั้นไม่ได้ขึ้นฝั่งที่สหรัฐอเมริกา นอกจากนี้หลังจากเฮอร์ริเคนวิลมาไม่มีพายุเฮอร์ริเคนใดโจมตีรัฐฟลอริดา จนกระทั่งเฮอร์ริเคนเฮอร์มินขึ้นฝั่งในอีก 11 ปีต่อมาในปี 2559 และไม่มีพายุเฮอริเคนขนาดใหญ่ใด ๆ ขึ้นฝั่งที่ฟลอริดาจนกระทั่งเกือบ 12 ปีต่อมาเมื่อพายุเฮอริเคนเออร์มา ขึ้นฝั่งในต้นเดือนกันยายน 2560
ยศทหารบรูไน

ตารางข้างล่างต่อไปนี้คือข้อมูลเกี่ยวกับยศทหารและกำลังกึ่งทหารของ กองทัพบรูไน ตั้งแต่ ค.ศ. 1963 โครงสร้างลำดับชั้นยศ อ้างอิงแบบธรรมเนียมทหารจากสหราชอาณาจักร. การเรียกขานชั้นยศ ได้รับอิทธิพลจากภาษามลายูของมาเลเซียเป็นหลัก
นายทหารประทวนบรูใน.
เดี๋ยวจะมีการแก้
แบร์เนอร์โอเบอร์ลันท์

แบร์เนอร์โอเบอร์ลันท์  หมายถึงพื้นที่สูงในรัฐแบร์น ประเทศสวิตเซอร์แลนด์ ตั้งอยู่บริเวณพรมแดนด้านทิศใต้ของรัฐติดกับเทือกเขาแอลป์ นอกจากนี้ แบร์เนอร์โอเบอร์ลันท์ยังเป็นหนึ่งในห้าเขตปกครองส่วนภูมิภาคของรัฐแบร์น เป็นที่ตั้งของสถานที่ท่องเที่ยวยอดนิยมหลายแห่งของประเทศ อาทิ ยุงเฟราย็อค, คันเดอร์ชเตค, กรินเดิลวัลท์, ไคลเนอไชเด็ค, คชตาท
น้ำตกไรเชินบัค

น้ำตกไรเชินบัค  เป็นน้ำตกเจ็ดชั้นบนธารรือเชินบัคในพื้นที่แบร์เนอร์โอเบอร์ลันท์ของประเทศสวิตเซอร์แลนด์ มีความสูงทั้งหมดรวม 250 เมตร น้ำตกชั้นบนส่วนที่ความสูง 110 เมตรมีชื่อว่า น้ำตกไรเชินบัคใหญ่  ถือเป็นหนึ่งในน้ำตกที่ใหญ่และสูงที่สุดในเทือกเขาแอลป์ และเป็นหนึ่งในน้ำตกที่สูงที่สุดสี่สิบแห่งของสวิตเซอร์แลนด์
เซอร์อาร์เธอร์ โคนัน ดอยล์ รู้สึกประทับใจน้ำตกแห่งนี้มากจนนำไปเป็นฉากไคล์แมกซ์ในวรรณกรรมอมตะของเขาเรื่อง "เชอร์ล็อก โฮมส์" ในตอนที่โฮมส์ต่อสู้เพียงลำพังกับศาสตราจารย์เจมส์ มอริอาร์ตี ตัวร้ายของเรื่อง จนตัวตาย บริเวณน้ำตกมีป้ายที่จารึกสามภาษาไว้ว่า "ณ สถานที่น่ากลัวแห่งนี้ เชอร์ล็อก โฮมส์ ได้กำราบศาสตราจารย์เจมส์ มอริอาร์ตี เมื่อวันที่ 4 พฤษภาคม ค.ศ. 1892"
รูเฌ ตูร์เร็น

รูเฌ ตูร์เร็น อี รามิโอ (เกิดวันที่ 19 กรกฎาคม พ.ศ. 2522) เป็นนักการเมืองและนักวางผังเมืองจากแคว้นกาตาลุญญา ประเทศสเปน เขาเคยดำรงตำแหน่งนายกเทศมนตรีเทศบาลซาร์ริอาดาแตร์ในจังหวัดฌิโรนา และดำรงตำแหน่งประธานสภานิติบัญญัติกาตาลุญญามาตั้งแต่เดือนมกราคม พ.ศ. 2561
อีเอฟแอลลีกทู ฤดูกาล 2019–20

อีเอฟแอลลีกทู ฤดูกาล 2019–20 (หรือเรียกว่า สกายเบตลีกทู ด้วยเหตุผลด้านผู้สนับสนุน) เป็นการแข่งขันฟุตบอลลีกทู ฤดูกาลที่ 16 ของลีกภายใต้ชื่อปัจจุบันและในฤดูกาลที่ 28 ภายใต้รูปแบบการแบ่งลีกปัจจุบัน.
การเปลี่ยนแปลงทีม.
ทีมด้านล่างนี้ได้มีการเปลี่ยนดิวิชันนับตั้งแต่ฤดูกาล 2018–19.
<table class="multicol" style=";border-spacing:0;background:transparent;" role="presentation">
<tr style="vertical-align:top;">
<td style="width:15.0em;;;">
มายังลีกทู.
เลื่อนชั้นจาก เนชันนัลลีก
ตกชั้นจาก ลีกวัน
</td>
<td style="width:3.25em;"></td>
<td style="width:15.0em;;;">
จากลีกทู.
เลื่อนชั้นสู่ ลีกวัน
ตกชั้นสู่ เนชันนัลลีก
</td>
</tr></table>
 "ณ วันที่ 7 มีนาคม ค.ศ. 2020"
หมายเหตุ.
<templatestyles src="Reflist/styles.css" />
เฉิงเซียว

เฉิงเซียว (เกาหลี: ; เกิด 15 กรกฎาคม ค.ศ. 1998) หรือชื่อในการแสดงว่า ซองโซ (성소) เป็นนักร้องและนักแสดงชาวจีนที่อาศัยอยู่ในประเทศเกาหลีใต้ และเป็นที่รู้จักจากการเป็นสมาชิกเกิร์ลกรุปหญิงเกาหลีใต้และจีน คอสมิกเกิลส์
ประวัติ.
ชีวิตช่วงแรก.
เฉิงเซียว เกิดเมื่อวันที่ 15 กรกฎาคม พ.ศ. 2541 ที่เชินเจิ้น มณฑลกวางตุ้ง ประเทศจีน มีพี่น้อง 2 คน โดยเธอมีน้องสาวชื่อ เฉิงเฉิน เฉิงเซียวเข้าศึกษาในโรงเรียนศิลปะเชินเจิ้น และจบการศึกษาจากโรงเรียนศิลปะการแสดงโซล ภาควิชาการเต้นเชิงปฏิบัติ
2558–2559: การเปิดตัว และคอสมิกเกิลส์.
เมื่อวันที่ 10 ธันวาคม พ.ศ. 2558 เฉิงเซียวถูกเปิดเผยว่าเป็นหนึ่งในสมาชิกของเกิร์ลกรุป คอมมิกเกิลส์ และอยู่ในยูนิตแรกคือ วอนเดอร์ ยูนิต วันที่ 21 ธันวาคมในปีเดียวกัน เธอได้ปล่อยคลิปคัฟเวอร์เพลงร่วมกับกลุ่มของเธอในเพลง ออลไอวอนท์ฟอร์คริสต์มาสอิสยู (All I Want For Christmas Is You) ของ มารายห์ แครี ผ่านทาง JuseTV's ซึ่งเป็นช่องในยูทูบ
เฉิงเซียวเดบิวต์ในวันที่ 25 กุมภาพันธ์ พ.ศ. 2559 ร่วมกับกลุ่มของเธอ พร้อมปล่อยเดบิวต์มินิอัลบั้ม วูดยูไลก์? ที่มีไตเติลแทรคส์คือเพลง โมโมโม และ แคทชมี
ในเดือนสิงหาคม พ.ศ. 2559 เฉิงเซียวและกลุ่มของเธอ เอ็กซี, ซอลอา, ซูบิน, อึนซอ, ยอรึม และดายอง ร่วมกับ มอนสตาเอ็กซ์ เพื่อจัดตั้งกลุ่ม 'วาย-ทีน' ซึ่งเป็นกลุ่มที่จะโปรโมทรุ่น CF ของค่าบริการโทรศัพท์ KT
ในวันที่ 14 กันยายนปีเดียวกัน เธอได้รับการประกาศว่าเป็นผู้ชนะของรายการแข่งขันกีฬาเบสบอลในตำแหน่ง Pitch King และในวันที่ 15 กันยายน เฉิงเซียวยังชนะการแข่งขันกีฬายิมนาสติกลีลา ซึ่งการแข่งขันทั้งสองนั้นถูกจัดขึ้นในงานไอเดิลสทาร์แอธเลททิคซแชมเพียนชิพส์ 2016 (Idol Star Athletics Championships XII)
เฉิงเซียว, อึนฮา จากวงจีเฟรนด์, ยูอา จากวงโอมายเกิร์ล, นาย็อง จากวงคูกูดัน และแนนซี จากวงโมโมแลนด์ ได้รวมเป็นกลุ่มพิเศษภายใต้ชื่อ 'ซันนีเกิลส์' เพื่อแสดงโชว์ใน Music Crush Project ของรายการอินกิกาโย ซึ่งพวกเขาได้ปล่อยเพลง แท็กซี่ (Taxi) ออกมาในวันที่ 27 พฤศจิกายน พ.ศ. 2559
เมื่อวันที่ 30 มกราคม พ.ศ. 2560 เฉิงเซียวได้รางวัลรองชนะเลิศอันดับสองในการแข่งขันกีฬายิมนาสติกลีลาในงานไอเดิลสทาร์แอธเลททิคซแชมเพียนชิพส์ 2017 (Idol Star Athletics Championships XIII)
2560–ปัจจุบัน: การทำงานเดี่ยว.
ในปีพ.ศ. 2560 เฉิงเซียวถูกรับเชิญให้ออกรายการ "ลอออฟเดอะจังเกิล ตอนที่ 247–251" (Law of the Jungle in Kota Manado) ของทางสถานีเอสบีเอส
ในปีพ.ศ. 2561 เฉิงเซียวได้มีโอกาสไปเป็นเมนเทอร์ด้านการเต้นในรายการ "ไอเดิล โพรดิวเซอร์" ของทางประเทศจีน และในปีเดียวกันเธอเริ่มต้นงานแสดงโดยการลงแสดงละครแฟนตาซีของประเทศจีนเรื่อง "Legend of Awakening"
เมื่อพฤศจิกายน พ.ศ. 2561 เฉิงเซียวได้ปล่อยเพลงเดี่ยวครั้งแรกออกมาโดยมีชื่อเพลงว่า "'อีฟลัฟว์"' (If Love) ซึ่งเป็นเพลงประกอบเกมออนไลน์ Xuanyuan Sword ที่เปิดตัวครั้งที่ 3 ใน QQ Music
โจลีน มารี

โจลีน มารี (15 อาจ ค.ศ. 1996 —) เป็นผู้ได้รับตำแหน่ง ปูเตอรีอินโดเนซียาลิงกูนงัน และเป็นตัวแทนของอินโดนีเซียเข้าร่วมประกวด นางงามนานาชาติ 2019 เธอมีเชื้อสายอเมริกัน-อินโดนีเซีย-ดัตช์ เธอเป็นผู้ประกวดนางงามนานาชาติที่มีชื่อเสียงที่สุด.
เพนไนนส์

เพนไนนส์  เป็นทิวเขาและเนินเขาในประเทศอังกฤษ ซึ่งแยกภูมิภาคนอร์ทเวสต์อิงแลนด์ออกจากภูมิภาคยอร์กเชอร์และฮัมเบอร์และนอร์ทอีสต์อิงแลนด์ มักถูกเรียกว่าเป็น "กระดูกสันหลังของอังกฤษ"พื้นที่แห่งนี้ได้รับการกล่าวขานว่าเป็นหนึ่งในพื้นที่ที่มีทัศนียภาพงดงามที่สุดของสหราชอาณาจักร บริเวณตอนเหนือของภูมิภาคนี้ได้รับการขึ้นทะเบียนเป็นเขตธรรมชาติงดงามดีเด่น (Area of Outstanding Natural Beauty) ภูมิภาคนี้ยังเป็นที่ตั้งของเส้นทางเดินเท้าเพนไนน์ (Pennine Way) ซึ่งมีความยาวประมาณ 429 กิโลเมตร ถือเป็นเส้นทางเดินเท้าที่เก่าแก่ที่สุดในเกาะบริเตน
เว่ย์ ติ้งกั๋ว

เว่ย์ ติ้งกั๋ว  สำเนียงแต้จิ๋วคือ งุยเต็งก๊ก เป็นตัวละครสมมุติจากซ้องกั๋ง มีฉายาว่า ขุนพลอัคนีศักดิ์สิทธิ์ (จีน : 神火將 / อังกฤษ : General of Holy Fire) เป็นผู้กล้าลำดับที่ 45 แห่ง 108 ดาวแห่งโชคชะตา และเป็นคนที่ 9 ในตำแหน่ง 72 สหายดิน มีความชำนาญในการโจมตีด้วยไฟ เป็นเพื่อนกับซ่านถิงกุย ในยามออกรบเขาใส่ชุดเกราะสีแดงและหมวกเหล็กติดขนนกสีแดง เขาขี่ม้าสีแดง อาวุธของเขาคือกระบี่และธนู
เมื่อคราวที่กวนเซิ่งนำพลพรรคเหลียงซานบุกเมืองเล่งจิว เขากับซ่านถิงกุยร่วมกันวางค่ายกลจับเป็นซวนจ้านและห่าวซือเหวิน แต่หลังจากที่ซ่านถิงกุยถูกกวนเซิ่งจับตัวไป เขาก็เข้ารบกับกวนเซิ่งที่นอกเมือง แต่ด้วยแผนของกวนเซิ่งทำให้เมืองถูกตีแตก เขาไม่อยากเข้ากับเหลียงซานจึงตัดสินใจที่จะสู้ตาย ซ่านถิงกุยได้ทำการเกลี้ยกล่อม จนในที่สุดเขาก็ตัดสินใจที่จะเข้าร่วมด้วย
ในการปราบกบฏฟางล่า เขากับซ่านถิงกุยเข้าร่วมในสังกัดหลูจุ้นอี้ และในการรบครั้งสุดท้ายของเขา เขาได้นำทหารเข้าบุกเมืองในขณะที่ประตูเมืองเปิดอยู่ แต่เผลอตกไปในหลุมม้าและเสียชีวิตในที่รบพร้อมกับซ่านถิงกุย
สุรัตนา คล่องตระกูล

สุรัตนา คล่องตระกูล (ชื่อเล่น: หน่อย, ชื่อจริง: สุรัตนา ข้องตระกูล) เกิดเมื่อวันที่ 21 สิงหาคม พ.ศ. 2506 เป็นนักแสดงชาวไทย ศึกษาที่พาณิชดรุณพิทยาห้วยขวาง เข้าสู่วงการตั้งแต่อายุ 19 ปี ด้วยการเป็นนางแบบโฆษณา ยาสีฟันคอลเกต จากนั้นถูกทาบทามมาแสดงละครหลายเรื่อง สำหรับละครเรื่องแรก คือเรื่อง "แว่วเสียงซอ" ในปี พ.ศ. 2529 รับบทเป็น "อุษา" นางเอกคู่กับ โกวิท วัฒนกุล และต่อมาทางผู้กำกับ รุจน์ รณภพ ได้ให้ทาง คุณแดง สุรางค์ เปรมปรีดิ์ ทาบทามมาแสดงภาพยนตร์ เรื่องไฟเสน่หา รับบทเป็น ภรรยาคู่กับ ยุรนันท์ ภมรมนตรี
จูอู่

จูอู่ (จีนตัวเต็ม : 朱武 / อังกฤษ : Zhu Wu) สำเนียงแต้จิ๋วคือ จูบู๊ เป็นตัวละครสมมุติจากซ้องกั๋ง มีฉายาว่า กุนซือเทวดา (จีน : 神機軍師 / อังกฤษ : Resourceful Strategist) เป็นผู้กล้าอันดับที่ 37 ของเขาเหลียงซาน และเป็นคนแรกสุดในตำแหน่ง 72 สหายดิน ชำนาญในการตั้งค่ายกล บ้านเกิดของเขาอยู่ที่เขตติงหยวน (定遠 ท.เต็งเอียงคุ้ย) เดิมเป็นหัวหน้าโจรเขาเส้าหัว (少華山 ท.เซียวฮัวซัว) ร่วมกับเฉินต๋าและหยางชุน เมื่อคราวที่เฉินต๋าถูกสื่อจิ้นจับตัวไปในระหว่างที่เข้าปล้นอำเภอหัวอิน (华阴市 ท.ฮัวอิมกุ้ย) เขากับหยางชุนจึงลงจากเขามาเพื่อขอสาบานร่วมเป็นร่วมตายพร้อมกับเฉินต๋าต่อหน้าสื่อจิ้น ทำให้สื่อจิ้นซึ้งใจและได้กลายเป็นเพื่อนกัน
จูอู่เข้าร่วมกับเขาเหลียงซานหลังจากที่ช่วยสื่อจิ้นกับหลู่จื้อเซินให้รอดพ้นจากเงื้อมมือของขุนนางทุจริตคนหนึ่งนาม เฮ่อไท่โส่ว (賀太守 ท.ฮอไทซิว) และเขาก็ได้เป็นกุนซือการทหารของเหลียงซาน หลังจากที่ได้รับอภัยโทษจากฮ่องเต้และการรบกับฟางล่า เขากับฟานยุ่ยก็ได้ไปเป็นนักพรตเต๋าและเข้าสำนักของกงซุนเซิ่ง
บุญสิงห์ วรินทร์รักษ์

บุญสิงห์ วรินทร์รักษ์ (เกิด 17 ตุลาคม พ.ศ. 2495) เป็นนักการเมืองชาวไทย เป็นที่ปรึกษารัฐมนตรีว่าการกระทรวงศึกษาธิการ และอดีตรัฐมนตรีว่าการกระทรวงเกษตรและสหกรณ์ (นฤมล ภิญโญสินวัฒน์) อดีตกรรมการบริหารพรรคพลังประชารัฐ อดีตสมาชิกสภาผู้แทนราษฎร แบบบัญชีรายชื่อ อดีตนายทะเบียนสมาชิกพรรคเศรษฐกิจไทย
ประวัติ.
บุญสิงห์ เกิดเมื่อวันที่ 17 ตุลาคม พ.ศ. 2495 เป็นบุตรของนายเย็กเลียง นางฟุงฮวย แซ่หลิม 
สำเร็จการศึกษาปริญญาโท หลักสูตรรัฐศาสตรมหาบัณฑิต สาขาการเมืองการปกครอง คณะรัฐศาสตร์ จากมหาวิทยาลัยธรรมศาสตร์
การทำงาน.
บุญสิงห์ เคยดำรงตำแหน่งกรรมาธิการวิสามัญพิจารณาร่างพระราชบัญญัติมหาวิทยาลัยพะเยา พ.ศ. 2553 สภาผู้แทนราษฎรไทย และเคยเป็นเลขาธิการสมาคมองค์การบริหารส่วนจังหวัดแห่งประเทศไทย ในปี 2559 - 2561
งานการเมือง.
บุญสิงห์ เริ่มเข้าสู่เส้นทางการเมือง โดยเริ่มจากการเมืองท้องถิ่น ด้วยการเป็นประธานสภาองค์การบริหารส่วนจังหวัดพะเยา ในปี พ.ศ. 2543 – พ.ศ. 2562
ต่อมาได้เข้าสู่การเมืองระดับชาติ ได้ลงสมัครเป็นสมาชิกสภาผู้แทนราษฎรแบบบัญชีรายชื่อ ลำดับที่ 13 ในนามพรรคพลังประชารัฐ และได้รับการเลือกตั้ง ต่อมาถูกขับออกจากพรรคพลังประชารัฐ และย้ายไปสังกัดพรรคเศรษฐกิจไทย ร่วมกับร้อยเอก ธรรมนัส แต่ในที่สุดก็ย้ายกลับมาสังกัดพรรคพลังประชารัฐตามเดิม
ในปี พ.ศ. 2567 เขาย้ายเข้าร่วมสังกัดพรรคกล้าธรรม
สมาชิกสภาผู้แทนราษฎร.
บุญสิงห์ วรินทร์รักษ์ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
โดนาทุส ลันท์กราฟแห่งเฮ็สเซิน

โดนาทุส ลันท์กราฟแห่งเฮ็สเซิน  ประสูติเมื่อวันที่ 17 ตุลาคม ค.ศ. 1966 ณ คีล ประเทศเยอรมนีตะวันตก เป็นพระโอรสใน โมริทซ์ ลันท์กราฟแห่งเฮ็สเซิน และ เจ้าหญิงทาทีอานาแห่งไซน์-วิทเกินชไตน์-แบร์เลอบวร์ค เป็นพระราชปนัดดาใน พระเจ้าวิตโตรีโอ เอมานูเอเลที่ 3 แห่งอิตาลี พระญาติชั้นที่ 2 ใน เจ้าชายวิตตอรีโอ เอมานูเอเล เจ้าชายแห่งเนเปิลส์ โดยทรงสืบเชื้อสายมาจาก สมเด็จพระราชินีนาถวิกตอเรีย ทำให้ทรงมีสิทธิในการสืบราชบัลลังก์อังกฤษ เป็นพระญาติชั้นที่ 3 ใน สมเด็จพระราชินีนาถเอลิซาเบธที่ 2 แห่งสหราชอาณาจักร
เสกสมรส.
โดนาทุส เจ้าชายและลันท์กราฟแห่งเฮ็สเซิน ทรงเสกสมรสกับ เคาน์เตสฟลอเรีย ฟอน ฟาเบอร์-คาสเท็ล เมื่อวันที่ 25 เมษายน ค.ศ. 2003 ในขณะที่พิธีเสกสมรสจัดขึ้นแบบทางการเมื่อวันที่ 17 พฤษภาคม ปีเดียวกัน โดยมีผู้ร่วมงานที่เป็นสมาชิกพระราชวงศ์ อาทิ เจ้าหญิงการอลีน เจ้าหญิงแห่งฮันโนเฟอร์ เจ้าหญิงเบเนดิกเทอแห่งเดนมาร์ก โกลรีอา เจ้าหญิงแห่งทวร์นและทักซิส มีพระยุตรดังนี้
กลาเซียร์เอ็คส์เพร็ส

กลาเซียร์เอ็คส์เพร็ส  เป็นรถไฟท่องเที่ยวเชื่อมระหว่างสองเมืองตากอากาศหลักของสวิตเซอร์แลนด์ ได้แก่ เทศบาลแซร์มัทและเทศบาลซังคท์โมริทซ์ ผ่านเทศบาลอันเดอร์มัท ในเทือกเขาสวิสแอลป์ตอนกลาง แม้จะมีคำว่า "เอ็คส์เพร็ส" แต่รถไฟนี้กลับไม่ใช่รถไฟด่วนในแง่ของความเร็ว กลับกันนั้น เป็นรถไฟที่ต้องใช้ระยะเวลาเดินทางนานถึงแปดชั่วโมง ถือว่าเป็นรถไฟด่วนที่ช้าที่สุดในโลก
เส้นทางของกลาเซียร์เอ็คส์เพร็สมีความยาว 291 กิโลเมตร ผ่านสะพาน 291 แห่งและอุโมงค์ 91 แห่ง การเดินทางจากแซร์มัทจะเริ่มขึ้นบริเวณมัทเทอร์ทาลที่ระดับความสูง 1,606 เมตรเหนือระดับน้ำทะเล และจะผ่านอุโมงค์ฟัวร์คาซึ่งมีความยาวถึง 15.4 กิโลเมตรเพื่อข้ามช่องเขาฟัวร์คาที่ระดับความสูง 1,500 เมตร จากนั้นรถไฟจะจอดชั่วคราวที่ช่องเขาโอเบอร์อัลพ์ที่ความสูง 2,033 เมตร จากนั้นจึงลดระดับลงมายังจุกต่ำสุดของเส้นทางที่เมืองคูร์ที่ความสูง 585 เมตร เมื่อพ้นเมืองคูร์อันเป็นเมืองหลวงของรัฐเกราบึนเดิน รถไฟจะเริ่มไต่ระดับอีกครั้งเพื่อขึ้นไปยังซังคท์โมริทซ์ในหุบเขาด้านทิศใต้
กลาเซียร์เอ็คส์เพร็สเปิดให้บริการเมื่อวันที่ 25 มิถุนายน ค.ศ. 1930 โดยการร่วมทุนระหว่างรัฐเกราบึนเดินกับรัฐวาเลเพื่อส่งเสริมการท่องเที่ยว รถไฟสายนี้ได้รับการตั้งชื่อว่า "กลาเซียร์" ที่สื่อถึงธารน้ำแข็งโรนในช่องเขาฟัวร์คา ขบวนรถแบ่งที่นั่งออกเป็นชั้นหนึ่งและชั้นสอง การซื้อตั๋วแบบจองที่นั่งล่วงหน้าควรทำอย่างน้อยสองเดือนก่อนเดินทาง ในฤดูหนาวจะมีให้บริการเที่ยวละวันจากต้นทางและปลายทาง ส่วนในฤดูอื่นจะมีหลากหลายเที่ยวต่างกันไปตามเส้นทาง
เอโนโมโตะ ทาเกอากิ

พลเรือโท ไวเคานต์ เอโนโมโตะ ทาเกะอากิ (榎本 武揚, 5 ตุลาคม ค.ศ. 1836 – 26 ตุลาคม ค.ศ. 1908) เป็นซามูไรชาวญี่ปุ่นและพลเรือเอกแห่งกองทัพเรือของโชกุนโทกุงาวะในยุคสมัยบากุมัตสึในญี่ปุ่น ที่ยังคงจงรักภักดีต่อรัฐบาลโชกุนโทกุงาวะและต่อสู้กับรัฐบาลเมจิที่เพิ่งก่อตั้งขึ้นมาใหม่จนกระทั่งสงครามโบชินจบลง ต่อมาเขาได้รับใช้ในรัฐบาลเมจิในฐานะหนึ่งในผู้ร่วมก่อตั้งกองทัพเรือจักรวรรดิญี่ปุ่น
ในช่วงต้น.
เขาเกิดในครอบครัวซามูไรที่รับใช้โชกุนโทกุงาวะโดยตรง เขาเริ่มเรียนภาษาดัตช์ในช่วงปี ค.ศ. 1850 และหลังจากที่ญี่ปุ่นยอมเปิดประเทศตามคำร้องของพลเรือเพร์รี่ในปี ค.ศ. 1854 เขาก็เข้าศึกษาเล่าเรียนที่ศูนย์กลางการฝึกทัพเรือในนางาซากิและเข้าเรียนต่อที่อำเภอสึคิจิในเอโดะ
เมื่อเขาอายุได้ 26 ปี ก็ถูกส่งตัวไปยังเนเธอร์แลนด์เพื่อศึกษาเกี่ยวกับเทคนิคตะวันตกในสงครามทางทะเลและคอยค้นคว้าเทคโนโลยีตะวันตก เขาอาศัยอยู่ในยุโรปตั้งแต่ปี ค.ศ. 1862 ถึง ค.ศ. 1867 และมีความชำนาญในภาษาดัตช์และภาษาอังกฤษ
เขาได้กลับไปญี่ปุ่นด้วยเรือไคโยมารุ ซึ่งเป็นเรือรบไอน้ำที่ทางโชกุนซื้อมาจากเนเธอร์แลนด์ ระหว่างที่เขาอยู่ในยุโรป เขาได้ตระหนักว่าโทรเลขจะเป็นวิธีการสื่อสารที่สำคัญในอนาคตและเริ่มวางแผนระบบเพื่อเชื่อมโยงเอโดะและโยโกฮามะเข้าด้วยกัน เมื่อเขาเดินทางกลับถึงญี่ปุ่น ก็ได้รับตำแหน่งเป็น ไคกุน ฟุกุโซไซ (Kaigun Fukusōsai, 海軍副総裁) ซึ่งเป็นตำแหน่งที่สูงเป็นอันดับ 2 ของกองทัพเรือโทกุงาวะ และก็ได้รับตำแหน่งขุนนางเป็น อิซุมิ โนะ คามิ (Izumi-no-kami, 和泉守) เมื่อเขาอายุได้ 31 ปี
ช่วงสงครามโบชิน.
ในช่วงสงครามโบชิน เขาทำหน้าที่เป็นผู้บัญชาการกองทัพเรือ แต่หลังจากที่ทางกองทัพโทกุงาวะยอมแพ้ต่อกองทัพซัตซุมะ-โจชู เขาจึงตัดสินใจหลบหนีไปที่ฮาโกะดาเตะในฮอกไกโด และได้ร่วมกับผู้ภักดีต่อโทกุงาวะที่เหลืออยู่ จัดตั้งสาธารณรัฐเอโซะขึ้น แต่ก็พ่ายแพ้ต่อกองทัพขององค์จักรพรรดิ เขาจึงถูกจับกุม หลังจากที่เขายอมแพ้
ในยุคเมจิ.
เขาได้รับการอภัยโทษจากคุโรดะ คิโยตากะ ในปี ค.ศ. 1872 เนื่องจากทางคุโรดะได้เห็นถึงความสามารถในตัวเขา ในปี ค.ศ. 1874 เขาได้เป็นพลเรือโท และได้เดินทางไปยังรัสเซีย เพื่อเจรจาเกี่ยวกับสนธิสัญญาเซนต์ปีเตอร์สเบิร์ก ผลปรากฏว่า การเจรจาเป็นผลสำเร็จและเขาได้รับการตอบรับเป็นอย่างดีจากชาวญี่ปุ่น และเขาก็เริ่มมีชื่อเสียงในทางการเมือง มีเรื่องเล่าที่ว่า การที่เอโนโมโตะได้รับเลือกให้ทำภารกิจสำคัญดังกล่าว ถูกมองว่าเป็นหลักฐานการปรองดองระหว่างอดีตศัตรูในรัฐบาล
ในปี ค.ศ. 1880 เอโนโมโตะได้เป็นรัฐมนตรีกองทัพเรือ (Kaigun kyō, 海軍卿) และเขาก็ได้ใช้ทักษะการทูต ให้ความช่วยเหลืออิโตะ ฮิโรบุมิ ในการสรุปอนุสัญญาเทียนซินกับราชวงศ์ชิง หลังจากนั้นเอโนโมโตะก็ได้แสดงบทบาทอันโดดเด่นในรัฐบาลญี่ปุ่น และได้รับเลือกเป็นคณะองคมนตรีในปี ค.ศ. 1887 เขาเป็นรัฐมนตรีว่าการกระทรวงคมนาคมคนแรกของญี่ปุ่น นอกจากนี้ เขายังดำรงตำแหน่งเป็นรัฐมนตรีว่าการกระทรวงเกษตรและสหกรณ์ (ค.ศ. 1894 – ค.ศ. 1897) รัฐมนตรีกระทรวงศึกษาธิการ (ค.ศ. 1889 – ค.ศ. 1890) และรัฐมนตรีการต่างประเทศ (ค.ศ. 1891 – ค.ศ. 1892)
เขาทำงานโดยเฉพาะอย่างยิ่งในการส่งเสริมการอพยพของญี่ปุ่นผ่านอาณานิคมไม้ตายในมหาสมุทรแปซิฟิก ทวีปอเมริกาใต้และอเมริกากลาง ในปี ค.ศ. 1891 เขาได้ต่อต้านเจตนารมณ์ของคณะรัฐมนตรีมัตสึกาตะ มาซาโยชิ ส่วน "การย้ายถิ่นฐาน" ในกระทรวงการต่างประเทศนั้น มีหน้าที่ส่งเสริมการย้ายถิ่นฐานและการค้นหาดินแดนใหม่ ๆ สำหรับการตั้งถิ่นฐานของชาวญี่ปุ่นในต่างประเทศ สองปีต่อมา หลังจากที่เขาได้ออกจากรัฐบาล เขาก็ช่วยจัดตั้งองค์กรเอกชนคือ "สมาคมอาณานิคม" เพื่อส่งเสริมการค้าและการย้ายถิ่นฐานภายนอก เขาเสียชีวิตในวัย 72 ปี
ภาตุฆาต

ภาตุฆาต  เป็นละครโทรทัศน์ไทยแนวดราม่า-แอคชั่น-โรแมนติก เรื่องราวการฟาดฟันของ 2 พี่น้องร่วมสายเลือด ที่มีความรักและอุดมการณ์เป็นเดิมพัน ผลิตโดย เดอะ วัน เอ็นเตอร์ไพรส์ ออกอากาศทางช่องวัน 31 กำกับการแสดงโดย บรรเจิด พุทธโศภิษฐ์ นำแสดงโดย คัทลียา แมคอินทอช, ภรภัทร ศรีขจรเดชา, ศรัณย์ นราประเสริฐกุล, นัตยา ทองเสน, อัญชสา มงคลสมัย, รัดเกล้า อามระดิษ, ทรงสิทธิ์ รุ่งนพคุณศรี
งานสร้าง.
"ภาตุฆาต" เป็นละครแนวโศกนาฏกรรมที่เล่าเรื่องราวชีวิต สงคราม และความรักของทหารอากาศ ฉากหลังเกิดขึ้นในปี พ.ศ. 2508–พ.ศ. 2510 ในสมัยที่ยังมีการทำสงคราม ในเวลาถ่ายทำจึงต้องมีการอิงกับกองทัพอากาศอยู่ตลอด เพื่อความสมจริงของเครื่องแบบทหารอากาศให้ออกมาถูกต้องและสมบูรณ์ที่สุด และเทคนิคพิเศษก็เป็นอีกส่วนประกอบที่ทางทีมงานได้ให้ความสำคัญ เรื่องนี้เป็นโปรเจกต์สำหรับสร้างพระเอกรุ่นใหม่ของช่องวัน 31 ซึ่งได้ ตรี ภรภัทร และ เน๋ง ศรัณย์ มารับบทบาทพระเอกของเรื่อง
คำวิจารณ์.
ตรี ภรภัทร และ เน๋ง ศรัณย์ "ไทยรัฐ" แจ๋วริมจอ วิจารณ์การแสดงของทั้งคู่เล่นได้ "เฉือนขาด" บาดคมสมศักดิ์ศรีลูกผู้ชายลายมือนั้นคือ “ยศ” จริงๆ เพลงขวัญ นัตยา ในบท “หมออ้อม” ผู้ตกอยู่ในวงล้อมของการชิงรักหักภาตุฆาตของ “ศศิน” และ “รวิศ” เธอก้าวมาได้ไกลมากจากบทเดียงสาเดิม ๆ งานเขียนบทของศกุนกานต์ - ณิชาภัทร กอดคอสามัคคีสมานฉันท์ไปด้วยกันกับการกำกับของ&บรรเจิด พุทธโศภิษฐ์ อย่างคมเข้มดราม่าคลั่กและลงตัวอิ่มเอม กระแสละครภาตุฆาตในตอนจบที่ตัวละครรวิศยอมเสียสละชีวิต ทำให้ตอนนี้ภรภัทรขึ้นแท่นพระเอกขวัญใจคนใหม่ และในตอนจบของภาตุฆาตทำเอาคนดูช็อค เสียน้ำตาจนท่วมจอ แม้ตอนจบจะไม่สมหวังตามสูตรสำเร็จของละครไทย แต่เรื่องราวทุกตัวละครได้ฝากข้อคิดไว้ให้กับคนดู ดังเช่นคำที่ลำเพาได้พูดทิ้งท้ายไว้กับศศิน "ชีวิตคนเรามันมีค่ามาก ต้องใช้เวลาที่เหลืออยู่ทุกวินาทีให้มีคุณค่าที่สุด ให้อภัยตัวเอง ให้อภัยคนอื่น ตั้งหน้าตั้งตาทำหน้าที่ของตัวเองให้ดีที่สุด"
N1 (จรวด)

N1 (จาก "Raketa-nositel", "จรวดบรรทุก"), หรือ Н1 (จาก "Ракета-носитель") ในภาษารัสเซีย เป็น super heavy-lift launch vehicle มีจุดมุ่งหมายเพื่อขนส่งน้ำหนักบรรทุกไปเกินกว่าวงโคจรต่ำของโลก. N1 ของโซเวียตเป็นคู่เหมือนกับจรวด แซตเทิร์น 5 ของอเมริกันและมีจุดประสงค์ที่จะทำให้มนุษย์สามารถเดินทางไปยังดวงจันทร์ของโลกและไกลกว่านั้น โดยเริ่มมีการวิจัยตั้งแต่ปี 1959 ส่วนแรกของมันยังคงเป็นส่วนของจรวดที่มีพละกำลังมากที่สุดเท่าที่เคยสร้างมา แต่ว่าจรวด N1 ทั้งหมดสี่ลำที่เคยถูกปล่อยนั้น ส่วนแรกได้ทำงานล้มเหลว
N1-L3 ถูกออกแบบมาเพื่อแข่งขันกับโครงการอะพอลโล ของสหรัฐอเมริกาเพื่อลงจอดบนดวงจันทร์โดยใช้วิธีการนัดพบในวงโคจรดวงจันทร์ที่คล้ายกัน N1 พื้นฐานมีสามส่วนซึ่งจะบรรทุก L3 กับนักบินอวกาศสองคนขึ้นสู่วงโคจรโลกต่ำของโลก L3 มีส่วนหนึ่งที่ใช้สำหรับการจุดระเบิดเพื่อตั้งวงโคจรสู่ดวงจันทร์ อีกส่วนใช้สำหรับการแก้ไขวงโคจรระหว่างทาง การเข้าสู่วงโคจรดวงจันทร์ และใช้ในการลดความสูงลงสู่ดวงจันทร์ในช่วงแรก ยานลงจอดอวกาศนักบินเดียว Lk และยานโคจรดวงจันทร์นักบินคู่ Soyuz 7K-LOK จะกลับสู่โลก
N1-L3 ได้รับงบประมาณต่ำและรีบเร่งในเริ่มต้นพัฒนาตั้งแต่เดือนตุลาคม 1965 เกือบสี่ปีหลังจาก แซตเทิร์น 5 โครงการนี้หยุดชะงักจากการเสียชีวิตของหัวหน้านักออกแบบของเซียร์เกย์ โคโรเลฟในปี 1966 ความพยายามในยิงจรวด N1 ทั้งสี่ครั้งล้มเหลว ด้วยความพยายามครั้งที่สองส่งผลให้ยานพาหนะกระแทกกลับเข้าสู่แท่นยิงจรวดไม่นานหลังจากการปล่อยตัวและส่งผลให้เกิดหนึ่งในการระเบิดที่ไม่ใช่นิวเคลียร์ที่ใหญ่ที่สุดในประวัติศาสตร์ของมนุษย์ โครงการ N1 ถูกระงับในปี 1974 และยกเลิกอย่างเป็นทางการในปี 1976 รายละเอียดทั้งหมดของโครงการของโซเวียตเพื่อส่งมนุษย์ไปดวงจันทร์ ถูกเก็บเป็นความลับจนกระทั่งสหภาพโซเวียตใกล้จะล่มสลายในปี 1989
เออร์นี เรเยส จูเนียร์

เออร์นี เรเยส จูเนียร์ (เกิดวันที่ 15 มกราคม ค.ศ. 1972) เป็นทั้งนักแสดงและนักต่อสู้ป้องกันตัวชาวอเมริกัน เป็นที่รู้จักในด้านการแสดงในภาพยนตร์ เช่น "เดอะลาสต์ดรากอน", "ซอนญ่า ราชินีเมืองหิน" (ค.ศ. 1985), "ขบวนการมุดดินนินจาเต่า" (ค.ศ. 1990), "ขบวนการมุดดินนินจาเต่า 2" (ค.ศ. 1991), "นินจากระแทกคลื่นบ้า" (ค.ศ. 1993) และ"โคตรคนล่าขุมทรัพย์ป่านรก" (ค.ศ. 2003) เขายังทำงานสตันต์ในภาพยนตร์ เช่น ' เช่นเดียวกับสตันต์โมชันแคปเจอร์ในภาพยนตร์ เช่น "อวตาร" และ"อลิซในแดนมหัศจรรย์" ส่วนงานโทรทัศน์ของเขารวมถึงละคร เช่น "ไซด์คิกส์" (ซึ่งแสดงร่วมกับกิล เจอราร์ด) และ' ตลอดจนเรียลลิตีโชว์ เช่น "ไฟนอลฟู"
ทั้งนี้ เขาเป็นผู้เรียนวิชามวยไทย จากเสกสรร จันทร์จิรา
ชีวิตช่วงต้น.
เรเยสเกิดที่แซนโฮเซ รัฐแคลิฟอร์เนีย โดยเป็นบุตรของนักแสดง/สตันต์แมนชื่อ เออร์นี เรเยส ซีเนียร์ และเป็นหลานชายของผู้อพยพชาวฟิลิปปินส์ เขามีพี่น้องเป็นชายสามคนและหญิงสองคน หนึ่งในนั้นคือ ลี เรเยส
อาชีพ.
เรเยสเปิดตัวภาพยนตร์ของเขาเมื่ออายุ 13 ปีในภาพยนตร์ ค.ศ. 1985 เรื่อง"เดอะลาสต์ดรากอน" ในปีเดียวกันนั้นเขาได้ผสมโรงกับอาร์โนลด์ ชวาร์เซเน็กเกอร์ และบริจิตต์ นีลเซน ใน"ซอนญ่า ราชินีเมืองหิน" ในช่วงเวลานี้ เขายังมีผลงานละครโทรทัศน์ของเขาเองอย่าง"ไซด์คิกส์" ซึ่งเป็นภาคแยกของวอลต์ ดิสนีย์ พิเศษดั้งเดิมคือ"เดอะลาสต์อิเล็กทริกไนท์" เคียงข้างกิล เจอราร์ด ซึ่งนำเสนอโดยไมเคิล ไอส์เนอร์ นอกจากนี้ เขายังปรากฏในตอนของซีรีส์ทางโทรทัศน์ที่ได้รับความนิยมอย่าง"ยอดคนสมองเพชร"ในปี ค.ศ. 1988 เรเยสมีบทบาทนำใน"นินจากระแทกคลื่นบ้า", "ขบวนการมุดดินนินจาเต่า 2" ซึ่งเป็นภาพยนตร์เต่านินจาภาคสองในบทคีโนซึ่งเป็นเด็กส่งพิซซา นอกจากนี้เขายังทำหน้าที่เป็นสตันต์การต่อสู้ให้แก่โดนาเทลโลในภาพยนตร์เรื่องแรกของ"เต่านินจา" ต่อมาเขาปรากฏตัวในภาพยนตร์ เช่น "คู่ใหญ่ฟัดเต็มสปีด 2" โดยรับบทซิง และใน"โคตรคนล่าขุมทรัพย์ป่านรก" เคียงข้างนักมวยปล้ำดับเบิลยูดับเบิลยูอี ดเวย์น "เดอะร็อก" จอห์นสัน นอกจากนี้ เรเยสได้เป็นนักแสดงนำรับเชิญสามตอนใน"" เคียงข้างเดวิด คาร์ราดีน
ในปี ค.ศ. 2006 เรเยสได้เป็นพิธีกรใน"ไฟนอลฟู" ซึ่งเป็นเรียลลิตีโชว์ศิลปะการต่อสู้ของเอ็มทีวี
เรเยสมีสถิติการต่อสู้ระดับอาชีพที่ชนะ 3 ครั้ง แพ้ 0 ครั้งในสไตรก์ฟอร์ซ ซึ่งเป็นองค์การศิลปะการต่อสู้แบบผสมขนาดใหญ่ แต่เขาเริ่มจากองค์การมวยไทยและคิกบ็อกซิงมาก่อน เออร์นีได้ต่อสู้กับอ็องตอนี เอลเคอิม ผู้เป็นแชมป์สมาคมคิกบ็อกซิงโลก และสมาคมกีฬาคาราเต้นานาชาติ โดยเรเยสเป็นฝ่ายน็อกแชมป์ดังกล่าวได้ในยกที่ 3 ส่วนการต่อสู้ในสองครั้งถัดไปเขาเป็นฝ่ายชนะโดยกรรมการตัดสิน ประกอบด้วยชนะการตัดสินอย่างเป็นเอกฉันท์ต่อเวสนา ธัชญ์ ซึ่งออกอากาศทางช่องอีเอสพีเอ็น ส่วนการต่อสู้ของเออร์นี เรเยส จูเนียร์ กับอ็องตอนี เอลเคอิม ก็ออกอากาศทางช่องอีเอสพีเอ็นเช่นกัน
เรเยสได้ทำหน้าที่สตันต์โมชันแคปเจอร์ในภาพยนตร์ เช่น "อวตาร" และ"อลิซในแดนมหัศจรรย์" เขายังรับบทเป็นนักรบสุสานใน' ซึ่งถูกฆ่าโดยลูกดอกพิษของเขาเอง นอกจากนี้ เรเยสเป็นนักแสดงนำรับเชิญใน' ตอน"ทะเลสาบน้ำแข็ง" โดยรับบทเป็น"เจย์ ธาภา" ทหารเนปาลที่เชี่ยวชาญในการต่อสู้ด้วยมีด
ชีวิตส่วนตัว.
ในเดือนมิถุนายน ค.ศ. 2015 มีรายงานว่าเรเยสกำลังทุกข์ทรมานจากภาวะไตวายและต้องการการปลูกถ่าย ดังที่พี่สาวของเขาเผย เรเยสได้รับการฟอกไตสามครั้งต่อสัปดาห์เป็นเวลาสี่ชั่วโมงต่อวัน ครอบครัวของเขาจัดตั้งแคมเปญโกฟันด์มีเพื่อช่วยระดมทุน 75,000 ดอลลาร์สำหรับค่ารักษาพยาบาล
ดาบมังกรหยก (ละครโทรทัศน์ พ.ศ. 2562)

ดาบมังกรหยก  เป็นละครโทรทัศน์ที่กล่าวถึงเรื่องราวของวรรณกรรมชิ้นเอกของ กิมย้ง เรื่อง มังกรหยก ภาค 3 ตอน กระบี่อิงฟ้า ดาบฆ่ามังกร เวอร์ชันล่าสุด ออกอากาศทางช่อง Tencent video ในประเทศจีน ส่วนในประเทศไทย ออกอากาศทางช่อง 9 นำแสดงโดย โจเซฟ เจิง, เฉิน อวี้ฉี, จู ซวี่ตัน
เนื้อเรื่อง.
ละครเรื่องนี้กล่าวข้ามระยะเวลาถัดจากมังกรหยก ภาค 2 ไปสามถึงสี่ชั่วอายุคน เกี่ยวกับการช่วงชิงความเป็นใหญ่ในยุทธภพของสำนักง้อไบ๊ และสำนักบู๊ตึ้ง ตัวเอก เตียบ่อกี้ (บุตรชายเพียงคนเดียวของ จอมยุทธ์ที่ห้า แห่งสำนักบู๊ตึ้ง เตียชุ่ยซัว และ บุตรีของจ้าวอินทรีคิ้วขาวแห่งพรรคมาร ฮึงซู่ซู่) ซึ่งเป็นลูกหลานในบู๊ตึ้งต้องผจญภัยมากมาย และสุดท้ายได้เป็นประมุขนิกายเม้งก่า (บางสำนวนใช้ พรรคจรัสหรือพรรครุ่งเรือง) ซึ่งมีบทบาทในการกอบกู้ประเทศจากมองโกล โดยนางเอกในภาคนี้ชื่อหมิ่นหมิ่น (เตี๋ยเมี่ยง) เป็นลูกสาวของอ๋องมองโกล
เรตติ้ง.
บันทึกการรับชมข้ามแพลตฟอร์ม ทั้งหมด ของ ละครเรื่องนี้ทางช่องหลัก TVB Jade และmyTV SUPER เรตติ้งเฉลี่ยในช่วง 1 สัปดาห์ (จันทร์-ศุกร์) ทั้งหมด 10 สัปดาห์
ทำลายเรตติ้ง มังกรหยก 2017 เวอร์ชัน หลี่ อี้ถง
จารุศิริ ภูวนัย

จารุศิริ คชหิรัญ ชื่อเล่น ตู่ เกิดเมื่อวันที่ 3 สิงหาคม พ.ศ. 2519 เป็นนักแสดงหญิงชาวไทย เป็นบุตรสาวของนาท ภูวนัย และ นิตยา ปานะถึก และมีพี่สาวชื่อว่า พิมพ์ศิริ คชหิรัญ
ประวัติในวงการบันเทิง.
จารุศิริ ภูวนัย ชื่อเดิม (จารุศิริ คชหิรัญ) เกิดเมื่อวันที่ 3 สิงหาคม พ.ศ. 2519 เป็นบุตรสาวของนาท ภูวนัย และ นิตยา ปานนะทึก และมีพี่สาวชื่อว่า พิมพ์ศิริ คชหิรัญ ตู่เป็นักแสดงชาวไทย สังกัดช่อง 7และบริษัท ดีด้า วิดีโอ โปรดักชั่น จำกัด ด้านชีวิตครอบครัว สมรสกับ นาย นรินทร์ หน่อทอง
จารุศิริ เริ่มเข้าสู่สายวงการบันเทิงไทยการแสดงภาพยนตร์และมิวสิกวิดีโอและมีผลงานละครและจักร ๆ วงศ์ ๆ อีกมากมายและเป็นนักแสดงชาวไทยเป็นที่รู้จักในวงการบันเทิงมีผลงานละครเช่น ตั้งไข่ล้ม พรหมไม่ลิขิต, ดั่งสวรรค์สาป และ แก้วตาหวานใจ เป็นต้น
ชีวิตส่วนตัว.
จารุศิริ ได้เข้าสู่วิวาห์งานมงคลสมรสกับ นรินทร์ หน่อทอง ห่างกันอายุ 13 ปี ปัจจุบันจารุศิริได้คบหาดูใจมานาน 4 ปี งานวิวาห์มงคลสมรสจัดขึ้น เมื่อวันที่ 7 ธันวาคม พ.ศ. 2566
จอห์น บี. กูดอีนาฟ

จอห์น บานนิสเตอร์ กูดอีนาฟ (25 กรกฎาคม 1922 – 25 มิถุนายน 2023) เป็นนักฟิสิกส์และนักวิทยาศาสตร์ด้านวัสดุชาวอเมริกัน เขาเป็นศาสตราจารย์ที่มหาวิทยาลัยเท็กซัสที่ออสติน เขามีส่วนสำคัญในการพัฒนาแบตเตอรี่ลิเธียมไอออน โดยเฉพาะอย่างยิ่งเขามีส่วนร่วมในการค้นพบวัสดุแคโทดที่สำคัญที่สุด ในปี 2019 ขณะที่เขาอายุ 97 ปี เขาได้รับรางวัลโนเบลสาขาเคมีร่วมกับ เอ็ม. สแตนลีย์ วิตติงแฮม และ อากิระ โยชิโนะ ทำให้เขาเป็นบุคคลที่มีอายุมากที่สุดที่ได้รับรางวัลโนเบล โดยพิธีมอบรางวัลมีขึ้นในวันที่ 10 ธันวาคม 2019
กูดอีนาฟเกิดที่เยนา ประเทศเยอรมนี โดยมีพ่อแม่เป็นชาวอเมริกัน ระหว่างและหลังจบการศึกษาจากมหาวิทยาลัยเยล กูดอีนาฟดำรงตำแหน่งเป็นนักอุตุนิยมวิทยาสำหรับทหารสหรัฐในสงครามโลกครั้งที่สอง เขารับปริญญาเอกในสาขาฟิสิกส์ที่มหาวิทยาลัยชิคาโก และเป็นนักวิจัยที่ MIT Lincoln Laboratory และต่อมาเป็นหัวหน้าห้องปฏิบัติการเคมีอนินทรีย์ที่มหาวิทยาลัยออกซฟอร์ด ตั้งแต่ปี 1986 เขาได้รับตำแหน่งศาสตราจารย์ในคณะวิศวกรรมศาสตร์ที่มหาวิทยาลัยเท็กซัส
การ์มา ฟูร์กาเด็ลย์

มาริอา การ์มา ฟูร์กาเด็ลย์ อี ยูอิส (เกิดวันที่ 29 พฤษภาคม พ.ศ. 2498) เป็นนักภาษากาตาลา นักเคลื่อนไหว และนักการเมืองจากแคว้นกาตาลุญญา ประเทศสเปน เธอเคยเป็นประธานสภานิติบัญญัติกาตาลุญญาเช่นเดียวกับครูโรงเรียนมัธยมศึกษาแห่งหนึ่ง และเป็นที่รู้จักจากการเคลื่อนไหวเพื่อเอกราชกาตาลุญญา
ฟูร์กาเด็ลย์มีส่วนร่วมในองค์การนอกภาครัฐที่สนับสนุนภาษา วัฒนธรรม และเอกราชของกาตาลุญญาหลายองค์การ โดยเป็นหนึ่งในผู้ก่อตั้งเวทีเพื่อภาษากาตาลา เป็นกรรมการบริหารอ็อมนิอุมกุลตูรัลสาขาซาบาเด็ลย์ และเป็นประธานสมัชชาแห่งชาติกาตาลุญญาตั้งแต่เริ่มก่อตั้งจนถึงเดือนพฤษภาคม พ.ศ. 2558
ในเดือนกันยายน พ.ศ. 2558 ฟูร์กาเด็ลย์ได้รับเลือกตั้งเข้าสู่สภานิติบัญญัติกาตาลุญญาในฐานะส่วนหนึ่งของพันธมิตรเลือกตั้งฌุนส์ปัลซี จากนั้นในเดือนตุลาคม ปีเดียวกัน เธอได้รับเลือกตั้งเป็นประธานสภาและดำรงตำแหน่งนี้จนถึงเดือนมกราคม พ.ศ. 2561 ตั้งแต่เดือนมีนาคม ปีเดียวกัน เธอถูกคุมขังก่อนการพิจารณาคดีในข้อหากบฏเนื่องจากเหตุการณ์เกี่ยวกับการลงประชามติและการประกาศเอกราชกาตาลุญญา จนกระทั่งใน พ.ศ. 2562 เธอถูกศาลสูงสุดสเปนพิพากษาว่ามีความผิดฐานปลุกปั่นให้ขัดขืนอำนาจปกครอง ต้องโทษจำคุกและถูกเพิกถอนสิทธิ์ในการดำรงตำแหน่งสาธารณะเป็นเวลา 11 ปี 6 เดือน
อูริอ็อล ฌุงเกรัส

อูริอ็อล ฌุงเกรัส อี บิอัส (เกิดวันที่ 11 เมษายน พ.ศ. 2512) เป็นอดีตนักการเมือง นักประวัติศาสตร์ และนักวิชาการจากแคว้นกาตาลุญญา ประเทศสเปน เขาดำรงตำแหน่งรองประธานฌานาราลิตัตดากาตาลุญญา (ทบวงการปกครองของแคว้น) ตั้งแต่เดือนมกราคม พ.ศ. 2559 จนกระทั่งถูกรัฐบาลสเปนปลดออกจากตำแหน่งในเดือนตุลาคม พ.ศ. 2560 เนื่องจากเหตุการณ์ที่เกี่ยวข้องกับการลงประชามติและการประกาศเอกราชกาตาลุญญา
ฌุงเกรัสเกิดใน ค.ศ. 1969 ในบาร์เซโลนา และเติบโตขึ้นมาในเขตเทศบาลซัมบิแซ็นซ์ดัลซอร์ส หลังสำเร็จการศึกษาจากมหาวิทยาลัยอิสระแห่งบาร์เซโลนา เขาได้สอนวิชาประวัติศาสตร์ที่มหาวิทยาลัยแห่งนั้น ในฐานะผู้สนับสนุนเอกราชกาตาลุญญา ฌุงเกรัสเข้าร่วมพรรคฝ่ายซ้ายสาธารณรัฐนิยมแห่งกาตาลุญญาใน พ.ศ. 2553 (สามปีก่อนหน้านี้เขาได้รับเลือกตั้งเป็นสมาชิกสภาเทศบาลซัมบิแซ็นซ์ดัลซอร์สอยู่ก่อนแล้ว) และได้ขึ้นดำรงตำแหน่งนายกเทศมนตรีใน พ.ศ. 2554 ในช่วงเวลาเดียวกัน เขาได้รับเลือกตั้งเข้าสู่รัฐสภายุโรปใน พ.ศ. 2552 และดำรงตำแหน่งนี้จนถึงเดือนมกราคม พ.ศ. 2555 ต่อมาในปลายปีเดียวกัน เขาได้รับเลือกตั้งเป็นสมาชิกสภานิติบัญญัติกาตาลุญญาจากจังหวัดบาร์เซโลนา และในเดือนมกราคม พ.ศ. 2559 หลังการบรรลุข้อตกลงระหว่างพันธมิตรเพื่อการเลือกตั้งฌุนส์ปัลซี (ซึ่งพรรคของเขาเข้าร่วมด้วย) กับพรรคเอกภาพประชาชน ฌุงเกรัสก็ได้รับการแต่งตั้งเป็นรองประธานฌานาราลิตัตดากาตาลุญญา
เมื่อวันที่ 1 ตุลาคม พ.ศ. 2560 มีการลงประชามติว่าด้วยเอกราชในกาตาลุญญาแม้ศาลรัฐธรรมนูญจะวินิจฉัยว่าเป็นการละเมิดรัฐธรรมนูญสเปน ปรากฏว่าผู้ออกเสียงร้อยละ 92 เห็นชอบให้กาตาลุญญาเป็นรัฐเอกราช แต่มีผู้ไปใช้สิทธิ์ออกเสียงเพียงร้อยละ 43 เจ้าหน้าที่ฝ่ายบริหารแคว้นกาตาลุญญาแย้งว่าจำนวนผู้ใช้สิทธิ์จะสูงกว่านี้หากตำรวจสเปนและกาตาลุญญาไม่เข้าไปขัดขวางการลงประชามติ ในอีกด้านหนึ่ง ผู้มีสิทธิ์ออกเสียงหลายคนที่ไม่สนับสนุนเอกราชกาตาลุญญาก็ไม่ได้ไปใช้สิทธิ์ เนื่องจากบรรดาพรรคการเมืองตามรัฐธรรมนูญได้ขอให้ประชาชนไม่เข้าร่วมในสิ่งที่พวกเขาเห็นว่าเป็นการลงประชามติที่ผิดกฎหมาย
สมาชิกสภานิติบัญญัติกาตาลุญญาประกาศเอกราชเมื่อวันที่ 27 ตุลาคม พ.ศ. 2560 ส่งผลให้รัฐบาลสเปนใช้มาตรการเข้าปกครองแคว้นกาตาลุญญาโดยตรง โดยปลดฝ่ายบริหารแคว้นออกจากตำแหน่ง ยุบสภานิติบัญญัติแคว้น และกำหนดจัดการเลือกตั้งครั้งใหม่ ต่อมาในที่ 30 ตุลาคม ฌุงเกรัสและสมาชิกคนอื่น ๆ ของสภานิติบัญญัติแคว้นถูกควบคุมตัวในข้อหากบฏ ปลุกปั่นให้ขัดขืนอำนาจปกครอง และใช้งบประมาณรัฐในทางมิชอบ ในวันที่ 2 พฤศจิกายน ฌุงเกรัสและอดีตผู้บริหารแคว้นอีกเจ็ดคนถูกศาลสั่งขังระหว่างพิจารณาคดี อดีตผู้บริหารแคว้นหกคนได้รับการประกันตัวในวันที่ 4 ธันวาคม แต่ฌุงเกรัสและฌูอากิม โฟร์น อดีตมนตรีมหาดไทย ยังคงถูกขังต่อไป ในการเลือกตั้งระดับแคว้นที่จัดขึ้นเมื่อวันที่ 21 ธันวาคม ฌุงเกรัสได้รับเลือกตั้งเข้าสู่สภานิติบัญญัติแคว้นอีกครั้ง และบรรดาพรรคที่สนับสนุนเอกราชก็ยังครองเสียงข้างมากเด็ดขาดในสภา แต่ฌุงเกรัสก็ถูกผู้พิพากษาศาลสูงสุดสั่งระงับสถานะสมาชิกสภานิติบัญญัติเมื่อวันที่ 10 กรกฎาคม พ.ศ. 2561 และยังคงอยู่ในเรือนจำต่อไป ในวันที่ 14 ตุลาคม พ.ศ. 2562 ปรากฏว่าเขาถูกพิพากษาว่ามีความผิดฐานปลุกปั่นให้ขัดขืนอำนาจปกครองและใช้งบประมาณรัฐในทางมิชอบ ต้องโทษจำคุกและถูกเพิกถอนสิทธิ์ในการดำรงตำแหน่งสาธารณะเป็นเวลา 13 ปี
อันเต้าเฉวียน

อันเต้าเฉวียน (จีนตัวเต็ม : 安道全 / อังกฤษ : An Daoquan) สำเนียงแต้จิ๋วคือ อันเตาฉวน เป็นตัวละครสมมุติจากซ้องกั๋ง มีฉายาว่า หมอเทวดา (จีน : 神醫 / อังกฤษ : Divine Physician) เป็นผู้กล้าอันดับที่ 56 ของเขาเหลียงซาน และเป็นคนที่ 20 ในตำแหน่ง 72 สหายดิน เขาสามารถรักษาอาการเจ็บป่วยได้ทุกชนิดจนชาวบ้านยกย่องเขาเทียบกับหมอฮัวโต๋
ตอนที่ซ่งเจียงโจมตีเมืองต้าหมิงจนเป็นฝีขึ้นที่หลังนั้น จางซุ่นได้ขออาสาไปที่เมืองเจี้ยนคังเพื่อเชิญอันเต้าเฉวียนให้มาร่วมกับเหลียงซาน ทว่าคนรักของเขาชื่อ หลี่เฉียวหนู (李巧奴 ท.ลีคาโหนว) ไม่ยอมให้ไป เมื่อจางซุ่นรู้เข้าจึงทำการลอบฆ่าเธอในคืนนั้น พร้อมกับใช้เลือดเขียนที่กำแพงว่า ผู้ฆ่าคืออันเต้าเฉวียน รุ่งเช้าเมื่ออันเต้าเฉวียนได้พบเข้าก็ตกใจมาก จึงตัดสินใจไปกับจางซุ่นและทำการรักษาซ่งเจียงได้อย่างหายขาดภายใน 10 วัน
หลังการประชุมใหญ่ของผู้กล้า 108 ดาวแห่งโชคชะตา เขาได้ตำแหน่งเป็นหัวหน้าแพทย์ และหลังจากการรบกับฟางล่า ก็ได้เป็นหมอหลวงประจำราชสำนัก
หวังติงลิ่ว

หวังติงลิ่ว (จีนตัวเต็ม : 王定六 / อังกฤษ : Wang Dingliu) สำเนียงแต้จิ๋วคือ เฮงเตงลัก เป็นตัวละครสมมุติจากซ้องกั๋ง มีฉายาว่า เทพสายฟ้า (จีน : 活閃婆 / อังกฤษ : Living Goddess of Lightning) เป็นผู้กล้าลำดับที่ 104 แห่ง 108 ดาวแห่งโชคชะตา และเป็นคนที่ 68 ในตำแหน่ง 72 สหายดิน เขาชำนาญในวิชาการต่อสู้ หลายครั้งที่มีคนมาขอเรียนวิชาแต่เขาก็ไม่เคยสอนให้ใคร เขาได้เปิดโรงเตี๊ยมกับพ่อที่แม่น้ำแยงซี
เมื่อตอนที่จางซุ่นกำลังจะไปเชิญอันเตาฉวนนั้น ก็ถูกชายคนหนึ่งชื่อ จางว่าง (張旺 ท.เตียวอ๋อง) ขโมยของไป จางซุ่นโกรธมากจึงไปแวะพักที่โรงเตี๊ยมของหวังติงลิ่ว ซึ่งหวังติงลิ่วก็ได้ต้อนรับจางซุ่นเป็นอย่างดี หลังจากที่จางซุ่นพาตัวอันเตาฉวนมาแล้ว เขากับจางซุ่นก็ร่วมกันแก้เผ็ดจางว่างด้วยการถ่วงน้ำ และได้พาพ่อของเขาขึ้นไปเขาเหลียงซาน ช่วงที่ซ่งเจียงเข้าล้อมเมืองตงผิง (東平府 ท.ตังเพงฮู้) ซ่งเจียงก็ได้ส่งตัวเขากับหยกเปาสีไปเกลี้ยกล่อมเจ้าเมืองให้ยอมแพ้ แต่เจ้าเมืองไม่ยอมจึงได้ไล่ทั้งสองออกไป นั่นจึงเป็นเหตุให้กลุ่มเหลียงซานเข้ายึดเมืองตงผิงได้โดยง่าย
หลังการประชุมใหญ่ของผู้กล้า 108 ดาวแห่งโชคชะตา เขาได้เป็นหัวหน้าหน่วยสอดแนม ต่อมาเขาเสียชีวิตด้วยลูกศรอาบยาพิษในการรบที่เมืองซวนจิ๋วช่วงการปราบกบฏฟางล่า
เยี่ยนชุน

เยี่ยนชุน (จีนตัวเต็ม : 燕順 / อังกฤษ : Yan Shun) สำเนียงแต้จิ๋วคือ เอียนสุน เป็นตัวละครสมมุติจากซ้องกั๋ง มีฉายาว่า พยัคฆ์สีรุ้ง (จีน : 錦毛虎 / อังกฤษ : Multicoloured Tiger) เป็นผู้กล้าอันดับที่ 50 ของเขาเหลียงซาน และเป็นคนที่ 14 ในตำแหน่ง 72 สหายดิน เนื่องจากธุรกิจของเขาล้มละลาย จึงไปเป็นหัวหน้าโจรเขาชิงฟง (清風山 ท.เชงฮวงซัว ; ปัจจุบันอยู่ในเมืองชิงโจว มณฑลซานตง) พร้อมกับหวังอิงและเจิ้งเทียนโข่ว เมื่อตอนที่ซ่งเจียงกำลังจะไปหาฮัวหยงนั้น ถูกหวังอิงจับตัวมาแล้วพาขึ้นเขาชิงฟงเพื่อหวังจะฆ่าให้ตาย ซ่งเจียงจึงพูดขึ้นว่า "เห็นทีว่า ข้าซ่งเจียงคงต้องตายภายในวันนี้" ในตอนนั้นเองเยี่ยนชุนได้ยินพอดี จึงตกใจมากแล้วสั่งให้ลูกน้องแก้มัดให้ซ่งเจียง แล้วพากันกินเลี้ยงในคืนนั้น
เขาเข้าร่วมกับเหลียงซานหลังจากเหตุการณ์ค่ายชิงฟง และได้เป็นหัวหน้ากองทหารม้าแห่งเหลียงซาน ในช่วงการรบกับฟางล่าที่เนินเขามังกรดำ (烏龍嶺 ท.โอวเล่งเนีย ; ปัจจุบันอยู่ในแถวเจ้อเจียง) เขาเห็นหม่าหลินถูกฆ่าตายโดยสือเป่า (石寶 ท.เจียโป) ซึ่งเป็นแม่ทัพฝ่ายศัตรู จึงเข้ารบกับสือเป่าเพื่อหวังล้างแค้น แต่ก็ถูกสือเป่าใช้กระบองทุบตาย
ช่องเขาซุสเทิน

ช่องเขาซุสเทิน  เป็นช่องเขาในเทือกเขาสวิสแอลป์ ถนนในช่องเขานี้สร้างขึ้นในปีค.ศ. 1938–1945 เชื่อมระหว่างเทศบาลอินเนิร์ทเคียร์เชินในรัฐแบร์น กับเทศบาลวัสเซินในรัฐอูรี
กีฬาฟุตบอลในซีเกมส์ 2019

การแข่งขันฟุตบอลในกีฬาซีเกมส์ 2019 ครั้งที่ 30 จัดขึ้นที่มะนิลา, บีญัน และ ลากูนา ฟิลิปปินส์ การมอบเหรียญรางวัลจะมีขึ้นสำหรับการแข่งขันประเภททีมชายและทีมหญิง
ประเทศที่เข้าร่วม.
ทั้งหมด 329 นักกีฬาจาก 11 ชาติที่เข้าร่วมการแข่งขัน (จำนวนตัวเลขของนักกีฬาเป็นไปตามที่ระบุไว้). ทีมที่มาจากอินโดนีเซีย, มาเลเซีย, เมียนมาร์, ไทย, เวียดนาม และประเทศเจ้าภาพ ฟิลิปปินส์เข้าสู่การแข่งขันทั้งทีมชายและทีมหญิง. ทีมอื่นๆ ทั้งหมดลงเล่นในประเภททีมชาย. 
<templatestyles src="Div col/styles.css"/>
ตารางการแข่งขัน.
การแข่งขันประเภททีมชายจะจัดขึ้นตั้งแต่วันที่ 26 พฤศจิกายน ถึง 10 ธันวาคม พ.ศ. 2562 ในขณะที่ประเภททีมหญิงจะตัดสินกันตั้งแต่วันที่ 26 พฤศจิกายน ถึง 9 ธันวาคม พ.ศ. 2562.
พงษ์ธวัช เฉลิมกิตติชัย

พงษ์ธวัช เฉลิมกิตติชัย (เกิด 27 มกราคม พ.ศ. 2511) ชื่อเล่น เอียน เป็นเชฟชาวไทย มีชื่อเสียงจากการเป็นเชฟกระทะเหล็กประจำรายการเชฟกระทะเหล็ก ประเทศไทย และเป็น Executive Chef ชาวไทยคนแรกในโรงแรม 5 ดาวในประเทศไทย ปัจจุบันเป็นเชฟประจำในร้าน Issaya Siamese Club ซอยศรีอักษร 
ประวัติ.
พงษ์ธวัชเกิดเมื่อวันที่ 27 มกราคม พ.ศ. 2511 เป็นบุตรชายคนเดียวในจำนวนพี่น้องทั้ง 8 คน ในวัยเด็กเขาช่วยแม่ขายข้าวราดแกงรถเข็นที่ซอยสุขุมวิท จนใน พ.ศ. 2524 ครอบครัวได้กู้เงินให้เขาไปเรียนภาษาอังกฤษที่กรุงลอนดอน ประเทศอังกฤษ โดยต้องทำงานพิเศษควบคู่ไปกับการเรียน เริ่มต้นจากการล้างจาน ก่อนเป็นพนักงานเสิร์ฟ และเข้าช่วยเชฟใหญ่ จนเมื่อช่วงที่ผู้ช่วยเชฟขาดงาน เขาก็ได้รับชวนให้เป็นผู้ช่วยเชฟใหญ่ ผู้จัดการเสนอให้เขาไปเรียนทำอาหารมาก่อนทำหน้าที่เชฟ แต่ระหว่างเรียนเขาประสบอุบัติเหตุถูกรถมอเตอร์ไซค์เฉี่ยวชน และพักรักษาในโรงพยาบาลหลายสัปดาห์ เป็นเหตุให้หมดสิทธิ์สอบและเรียนไม่จบ จากนั้นเขาเดินทางไปช่วยพี่สาวทำร้านอาหารที่ประเทศออสเตรเลีย ช่วงนี้เขาได้มีโอกาสฝึกฝนการทำอาหาร พร้อมตระเวนเป็นเชฟตามที่ต่าง ๆ ตั้งแต่ประเทศออสเตรเลียไปจนถึงประเทศฝรั่งเศส 
เมื่อเดินทางกลับประเทศไทย ได้เป็น Demi-Chef ของโรงแรมโฟร์ซีซันส์ด้วยฐานเงินเดือน 8,000 บาท และในปี พ.ศ. 2538 เขาได้เข้าแข่งขันในรายการ International Cooking Competition และสามารถเอาชนะเชฟจากประเทศสิงคโปร์ได้ด้วยคะแนน 41.5 - 40 คะแนน หลังจากนั้นเขาก็ได้แสดงฝีมือจนกระทั่งได้รับการแต่งตั้งให้เป็น Executive Chef ประจำโรงแรมโฟร์ซีซันส์ นับเป็นชาวไทยคนแรกที่ได้รับตำแหน่ง Executive Chef ในโรงแรม 5 ดาวในประเทศไทย เชฟเอียนประจำอยู่ที่โรงแรมนี้เป็นเวลา 11 ปีแล้วจึงลาออก และได้เดินทางไปเปิดร้านของตัวเองที่นครนิวยอร์ก สหรัฐ ในชื่อร้าน "Kittichai Restaurant" และได้รับการยกย่องผ่านนิตยสาร Conde' Nast Traveller ให้เป็นร้านอาหารที่ดีที่สุดในนครนิวยอร์ก ได้รับรางวัลร้านอาหารที่ดีที่สุดในเอเชียประจำปี พ.ศ. 2548 และปัจจุบันได้ขยายสาขาไปยังมุมไบ ประเทศอินเดีย, บาร์เซโลนา ประเทศสเปน รวมถึงกรุงเทพมหานครด้วย 
ปัจจุบันเขาเปิดบริษัท Cuisine Concept ให้คำแนะนำปรึกษาด้านธุรกิจร้านอาหารและการทำอาหาร เป็นที่ปรึกษาร้านอาหารที่ประเทศพม่า และยังเปิดร้านอาหารในนิวยอร์ก 5 สาขา, ร้านอาหารภายในรีสอร์ท เวิลด์ เซ็นโตซ่า ประเทศสิงคโปร์
ในปี พ.ศ. 2554 เขาได้ถูกเลือกให้เป็นเชฟกระทะเหล็กอาหารตะวันตก แนวอินโนเวทีฟ ประจำรายการเชฟกระทะเหล็ก ประเทศไทย และในปี พ.ศ. 2560 ได้เป็นกรรมการประจำรายการมาสเตอร์เชฟไทยแลนด์
ด้านชีวิตส่วนตัว สมรสกับนางสาวซาร่าห์ ชาง หญิงสาวชาวอเมริกา 
ผลงาน.
รายการโทรทัศน์.
พิธีกร
กรรมการ
อานันทภวัน

อานันทภวัน เป็นพิพิธภัณฑ์บ้านประวัติศาสตร์ในอัลลอฮาบาด ซึ่งมุ่งเน้นไปที่ประวัติของครอบครัวเนห์รู บ้านแห่งนี้ถูกซื้อโดยผู้นำทางการเมืองชาวอินเดีย โมติลาล เนห์รู เพื่อเป็นที่อยู่อาศัยของครอบครัวเนห์รู ส่วนแมนชั่นเดิมที่เคยอยู่อาศัย สวาราชภวัน (ชื่อเดิม อานันทภวัน) กลายเป็นสำนักงานใหญ่ระดับท้องถิ่นของคองเกรสแห่งชาติอินเดียท้องฟ้าจำลองชวาหะร์ก็ตั้งอยู่ภายในอานันทภวันแห่งนี้ด้วย.
อานันทภวันถูกบริจาคให้แก่รัฐบาลอินเดียในปี 1970 โดยนายกรัฐมนตรีในขณะนั้น อินทิรา คานธี หลานของโมติลาล เนห์รู และเป็นบุตรธิดาของชวาหะร์ลาล เนห์รู
เอ็มเน็ต

เอ็มเน็ต (ชื่อย่อของ Music Network) เป็นบริการโทรทัศน์แบบเสียค่าใช้จ่ายในการรับชมประเภทเพลงในประเทศเกาหลีใต้โดยซีเจ อีแอนด์เอ็ม ซึ่งเป็นแผนกหนึ่งของซีเจ อีเอ็นเอ็ม บริษัทย่อยของกลุ่มซีเจ 
ซีเจ อีแอนด์เอ็ม เซ็นเตอร์ สตูดิโอ ตั้งอยู่ที่แขวงซังงัม เขตมาโพ กรุงโซล เป็นศูนย์กลางการออกอากาศและการบันทึกของรายการ Mnet จำนวนมากที่มีผู้ชมในสตูดิโอ ได้แก่ การแสดงดนตรีสดประจำสัปดาห์ "เอ็มเคานต์ดาวน์" นอกจากนี้ยังเป็นสถานที่สำหรับการแสดงสดในรายการแข่งขันเช่น Show Me The Money, Unpretty Rapstar, พรอดิวซ์ 101 (ซีซัน 1 และ 2), ไอดอลสกูล, พรอดิวซ์โฟร์ตีเอต, พรอดิวซ์เอ็กซ์ 101 และ เกิลส์แพลนเน็ต 999 เว็บไซต์ระดับโลกที่มีชื่อว่า "เอ็มเน็ตโกลบอล" ได้เปลี่ยนชื่อเป็น "เอ็มเวฟ" ในเดือนเมษายน 2013 เว็บไซต์อื่นของ Mnet ไม่ได้รับผลกระทบจากการเปลี่ยนแปลง
เซจง

เซจง  อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง